open-index/open-wikipedia-markdown huggingface dataset:
ചക്രവാകം

ഹംസജനുസ്സിൽപെട്ട ഒരു പക്ഷിയാണ്‌ **ചക്രവാകം** അല്ലെങ്കിൽ **തങ്കത്താറാവ്**  ഇഗ്ലീഷ്: Brahmini Duck (ബ്രാഹ്മിണി താറാവ്), Ruddy shelduck, Chakravakam.  ശാസ്ത്രനാമം : *Tadorna ferruginea*. എപ്പോഴും ഇണയുമായി കാണപ്പെടുന്നു ഈ പക്ഷികൾ ഗാഢപ്രണയത്തിന്റെ പ്രതീകമായി കണക്കാക്കപ്പെടുന്നു. വിരഹവ്യഥയെ കാണിക്കാൻ ഇന്ത്യൻ കവികൾ ഉപയോഗിക്കുന്ന ഒരു കാവ്യസങ്കേതമാണ്‌ താമരയിതളാൽ മറഞ്ഞ ചക്രവാകത്തെ അന്വേഷിച്ച് വ്യാകുലപ്പെടുന്ന ചക്രവാകി എന്നത്. ബ്രാഹ്മണി താറാവ് എന്നുമറിയപ്പെടുന്ന ഇവ തെക്കേ ഏഷ്യ, മധ്യേഷ്യ, തെക്കൻ യൂറോപ്പ്, വടക്കൻ ആഫ്രിക്ക എന്നിവിടങ്ങളിൽ കാണപ്പെടുന്നു.. ഇവ മുട്ടയിടുന്നത് ഹിമാലയത്തിലോ മധ്യേഷ്യയിലോ ആണ്‌. ഓറഞ്ച് ബ്രൗൺ നിറമുള്ള തൂവലുകളാണുള്ളത്. തലയ്ക്ക് മഞ്ഞ നിറവും വാലിന് കറുപ്പ് നിറവുമാണ് ഉള്ളത്. ദക്ഷിണേന്ത്യയിൽ ഇവ താരതമ്യേന കുറവാണ്. മിശ്രഭോജികളാണിവ. പ്രാണികളും, കീടങ്ങളും, മത്സ്യങ്ങളും, ചെറിയ ഉരഗങ്ങളുമൊക്കെയാണ് ഇവയുടെ ഭക്ഷണം. പ്രത്യേക രീതിയിലുള്ള ശബ്ദങ്ങളാണ് ഇവ പുറപ്പെടുവിക്കാറ്. ഇവ ചിലപ്പോൾ കെട്ടിടങ്ങളിലും കൂട് വയ്ക്കാറുണ്ട്. ഇവയിൽ അധികവും തണുപ്പുകാലത്ത് തെക്കൻ ഏഷ്യയിലേക്ക് ചേക്കേറുന്നവയാണ്. ഒക്ടോബർ- നവംബർ മാസങ്ങളിൽ വടക്കെ ഇന്ത്യയിൽ എത്തുന്ന ഇവ ഏപ്രിൽ പകുതിയോടെ തിരിച്ച്പോകും. അപൂർവമായെ തെക്കേ ഇന്ത്യയിൽ എത്താറുള്ളു.

ഉയർന്ന പാറക്കൂട്ടങ്ങളിലും മരപ്പൊത്തുകളിലൊ വെള്ളത്തിൽ നിന്നകന്ന മാളങ്ങളിലൊ 6 മുതൽ 12 വരെ മഞ്ഞ കലർന്ന വെള്ളമുട്ടകളിട്ട് 30 ദിവസംകൊണ്ട് വിരിയിക്കും.

സാധാരണ ഇണകളായാണ് കാണുന്നതെങ്കിലും ചെറുകൂട്ടമായും കാണാറുണ്ട്. എന്നാൽ തണുപ്പുകാലത്ത് തടാകങ്ങളിലും ഒഴുക്കു കുറഞ്ഞ നദികളിലും വലിയ കൂട്ടമായി കാണാറുണ്ട്.

ശരീരത്തിലെ തൂവലുകൾ ഓറഞ്ച്- തവിട്ടു നിറമാണ്. നരച്ച തലയും. ചിറകിലുള്ള ലോഹ പച്ച നിറവും അതിനു മുമ്പിലെ വെള്ള നിറവും കണ്ണിൽ പെടുന്നതാണ്. നന്നായി നീന്താനുള്ള കഴിവുണ്ട്. ആണും പെണ്ണും ഒരേ പോലെ ഇരിക്കുമെങ്കിലും ആണിനു കഴുത്തിനു താഴെ കറുത്ത വളയവും, പെണ്ണിനു പലപ്പോഴും മുഖത്ത് വെള്ളപാണ്ടും കാണുന്നു.

## അവലംബം


വർഗ്ഗം:ഏഷ്യയിലെ പക്ഷികൾ
വർഗ്ഗം:അസർബെയ്ജാനിലെ പക്ഷികൾ
വർഗ്ഗം:ഭൂട്ടാനിലെ പക്ഷികൾ
വർഗ്ഗം:നേപ്പാളിലെ പക്ഷികൾ
വർഗ്ഗം:പാകിസ്താനിലെ പക്ഷികൾ
വർഗ്ഗം:യൂറോപ്പിലെ പക്ഷികൾ
വർഗ്ഗം:പശ്ചിമ സഹാറയിലെ പക്ഷികൾ
വർഗ്ഗം:ഉക്രൈനിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
ജോവായി

മേഘാലയ സംസ്ഥാനത്തെ ജൈന്തിയ ഹിൽ‌സ് ജില്ലയുടെ ആസ്ഥാനം കൂടിയായ ഒരു പട്ടണമാണ് **ജ്വയി** എന്നും അറിയപ്പെടുന്ന **ജോവായി** .  ജൈന്തിയ ഹിൽ‌സ് 1972 ൽ മേഘാലയ സംസ്ഥാനം രൂപപ്പെട്ടപ്പോൾ അതിർത്തി തിരിച്ച ആദ്യത്തെ സംസ്ഥാനമാണ്.

ജോവായി വടക്കു കിഴക്കൻ ഇന്ത്യയിലെ ഏറ്റവും സൌഹൃദ ഗോത്രമായ പ്നാർ ഗോത്രത്തിന്റെ ആസ്ഥാന സ്ഥലവുമാണ്. ജോവായിയുടെ തെക്ക് വശത്ത് ഇന്ത്യ - ബംഗ്ലാദേശ് അതിരും മറ്റുവശങ്ങളിൽ മ്യിന്തു നദിയുമാണ്. സമുദ്രനിരപ്പിൽ നിന്നും 1380 മീ ഉയരത്തിലാണ് ജോവായി സ്ഥിതി ചെയ്യുന്നത്. 
ഇത് ചുറ്റുവട്ടത്തുള്ള പ്രധാന സ്ഥലങ്ങളിൽ എല്ലാം വിദ്യഭ്യാസത്തിന്റേയും വ്യാപാരത്തിന്റെയും ഒരു പ്രധാന സ്ഥലമാണ്.

## എത്തിച്ചേരാൻ
സംസ്ഥാനതലസ്ഥാന നഗരമായ ഷില്ലോങ്ങിൽ നിന്നും റോഡ് മാർഗ്ഗം 60 കി.മി സഞ്ചരിച്ച് ജോവായിയിൽ എത്തിച്ചേരാവുന്നതാണ്. ആസ്സാം, മേഘാലയ, ത്രിപുര,  മിസ്സോറം എന്നീ സംസ്ഥാനങ്ങളെ ബന്ധിപ്പിക്കുന്ന  ദേശീയപാത 44 ന്റെ അരികിലാണ് ജോവായി സ്ഥിതി ചെയ്യുന്നത്.

ഇവിടുത്തെ പ്രധാന ഗതാഗത മാർഗ്ഗം ബസ്സ്, സഹകരണ അടിസ്ഥാനത്തിൽ പ്രവർത്തിക്കുന്ന ടാക്സികൾ എന്നിവയാണ്.

ഏറ്റവും അടുത്ത റെയിൽ, വിമാനത്താവള നഗരം 160 കി.മി ദൂരത്തിൽ സ്ഥിതി ചെയ്യുന്ന ഗൌഹാട്ടി ആണ്.

## വിനോദസഞ്ചാരകേന്ദ്രങ്ങൾ

പട്ടണത്തിനകത്ത് അധികം ആകർഷണ സ്ഥലങ്ങൾ ഇല്ലെങ്കിലും, ഇവിടുത്തെ *ബസിംഗ് ലോ മുസിയാഗ്*  എന്ന മാർക്കറ്റ് വ് യാത്രികർക്ക് വളരെ പ്രിയപ്പെട്ടതാണ്. മറ്റു പ്രധാന ആകർഷണ കേന്ദ്രങ്ങൾ ചിലത്

* **സിൻഡു ക്സിയാർ** - വളരെ മനോഹരമായ ഈ സ്ഥലം മ്യിന്തു നദിയുടെ കരയിലാണ്. സ്വാതന്ത്ര്യ സമരസേനാനിയായിരുന്ന കിയാംങ് നംഗ്‌ബായുടെ സ്മാരകവും ഇവിടെ നിന്നാൽ കാണാം.
* **തട്‌ലാസ്കേൻ തടാകം** -  വളരെ പ്രിയപ്പെട്ട ഒരു വിനോദ സഞ്ചാരകേന്ദ്രമാണ് ഇത്. ജൈന്തിയ രാജാവിനു ശേഷം ഇവിടുത്തെ ഭരണാധികാരിയായിരുന്ന സജർ നഗ്‌ലിയാണ് ഈ തടാകം പണികഴിപ്പിച്ചത്.

ഇതു കൂടാതെ ഒരു പാട് പിക്നിക് സ്ഥലങ്ങൾ ജോവായിയിൽ ഉണ്ട്.

## ജോവായിയിലെ സ്ഥാപനങ്ങൾ

* സാങ്കേതിക സ്ഥാപനങ്ങൾ
** ജോവായി പോളിടെൿനിക് കോളേജ് 
* ഉന്നത വിദ്യഭ്യാ‍സ സ്ഥാ‍പനങ്ങൾ 
** കിയാങ് നാഗ്ബാ ഗവ. കോളേജ് 
** ഖദ് അർ ദലോയി ലോ കോളേജ് 
** തോമസ് ജോൺസ് സിനോദ് കോളേജ് 
* സ്കൂളുകൾ 
** സിൻ രാജ് ഹയർ സെക്ക്. സ്കൂൾ 
** ഗവ. ബോയ്സ് ഹയർ സെക്ക. സ്കൂൾ 
** ഗവ. ഗേൾസ് ഹയർ സെക്ക. സ്കൂൾ 
** ടോം മെമ്മോറിയൽ സെക്ക. സ്കൂൾ 
** മറിയൻ ഹിൽ ഹയർ സെക്ക. സ്കൂൾ 
**  സെ. മേരി മസരെല്ലോ ഗേൾസ് സെക്ക. സ്കൂൾ 
** കെ.ജെ. പി. സിനോദ് ഹയർ സെക്ക. സ്കൂൾ 
** ഗവ. പബ്ലിക് സ്കൂൽ 
** എച്.കെ. സിങ് സെക്ക. സ്കൂൾ 
** ഫെയ്ത്ത് അകാദമി സ്കൂൾ 
** ച്ചെ.സ്റ്റാർ സെക്ക. സ്കൂൾ 
** ജൈന്തിയ എൻ‌ജി. സെക്ക. സ്കൂൾ
** നോർത്ത് ലിബർട്ടി സ്കൂൾ 
** ലിറ്റിൽ ഫ്ലവർ സെക്ക സ്കൂൽ

## അടുത്ത സ്ഥലങ്ങൾ

*പനലിയാർ 
*ലുലോങ് 

## പുറത്തേക്കുള്ള കണ്ണികൾ
*
*Meghalaya State Government Portal
*Jaintia Hills District homepage 

വർഗ്ഗം:ഇന്ത്യയിലെ മലമ്പ്രദേശങ്ങൾ
വർഗ്ഗം:മേഘാലയയിലെ വിനോദസഞ്ചാരകേന്ദ്രങ്ങൾ
ഭൈരവി

കർണാടകസംഗീതത്തിലെ 20ആം മേളകർത്താരാഗമായ നഠഭൈരവിയുടെ ജന്യരാഗമാണ് **ഭൈരവി**.ഇതൊരു സമ്പൂർണരാഗമാണ് രണ്ട് വ്യത്യസ്തധൈവതങ്ങൾ(ചതുശ്രുതി,ശുദ്ധം) ഈ രാഗത്തിൽ വരുന്നുണ്ട് എന്നതിനാൽ ഈ രാഗത്തെ മേളകർത്താരാഗമായി പരിഗണിക്കുന്നില്ല.ഏകദേശം 1500ഓളം വർഷങ്ങൾക്കു മുൻപുതന്നെ ഈ രാഗം പ്രയോഗത്തിലിരുന്നു.ഈ രാഗത്തെ ആധാരമാക്കി നിരവധി രചനകൾ നടന്നിട്ടുണ്ട്.
## ഘടന,ലക്ഷണം
*ആരോഹണം സ രി2 ഗ2 മ1 പ ധ2 നി2 സ
*അവരോഹണം സ നി2 ധ1 പ മ1 ഗ2 രി2 സ
(ചതുശ്രുതി ഋഷഭം,സാധാരണ ഗാന്ധാരം,ശുദ്ധമദ്ധ്യമം,ചതുശ്രുതി ധൈവതം,ശുദ്ധ ധൈവതം,കാകളി നിഷാദം)ചതുശ്രുതി ധൈവതം ആരോഹണത്തിലും ശുദ്ധധൈവതം അവരോഹണത്തിലുമാണ് ഉപയോഗിക്കുന്നത്.
## കൃതികൾ

വർഗ്ഗം:നഠഭൈരവിയുടെ ജന്യരാഗങ്ങൾ
വർഗ്ഗം:ഭൈരവി രാഗത്തിൽ ചിട്ടപ്പെടുത്തിയ കൃതികൾ
കേരളത്തിൽ നിന്നുള്ള ലോക്‌സഭാംഗങ്ങൾ

കേരളത്തിൽനിന്നും ലോക്‌സഭയിലേക്ക് തിരഞ്ഞെടുക്കപ്പെട്ടവരുടെ പട്ടികയാണിത്.

## കേരളത്തിൽനിന്നുമുള്ള ലോക്‌സഭാംഗങ്ങൾ - 17 ആം ലോക്‌സഭ

## കേരളത്തിൽനിന്നുമുള്ള ലോക്‌സഭാംഗങ്ങൾ - 15ആം ലോക്‌സഭ

## കേരളത്തിൽനിന്നുമുള്ള ലോക്‌സഭാംഗങ്ങൾ - 14ആം ലോക്‌സഭ

## അവലംബം

വിഭാഗം:ലോക്‌സഭയിലെ അംഗങ്ങൾ
ഹിന്ദോളം

കർണാടകസംഗീതത്തിലെ 20ആം മേളകർത്താരാഗമായ നഠഭൈരവിയുടെ ജന്യരാഗമായി കണക്കാക്കപ്പെടുന്ന രാഗമാണ് **ഹിന്ദോളം**. എന്നാൽ ചിലപ്പോൾ ഹനുമത്തോടിയുടെ ജന്യരാഗമായും പറയാറുണ്ട്. ഇതൊരു ഔഡവരാഗമാണ് അതായത് അഞ്ച് സ്വരസ്ഥാനങ്ങളാണ് ആരോഹണാവരോഹണത്തിൽ കാണുന്നത്. ഈ രാഗം ഒരു സുഘടനാരാഗമാണ്,അതായത് ആരോഹണത്തിലും അവരോഹണത്തിലും ഒരേ സ്വരസ്ഥാനങ്ങൾ തന്നെയാണ് ഉപയോഗിക്കുന്നത്.
## ഘടന,ലക്ഷണം

*ആരോഹണം സ ഗ2 മ1 ധ1 നി2 സ
*അവരോഹണം സ നി2 ധ1 മ1 ഗ2 സ
(ഷഡ്ജം,സാധാരണ ഗാന്ധാരം,ശുദ്ധമദ്ധ്യമം,ശുദ്ധധൈവതം,കൈശികിനിഷാദം)

ഈ രാഗം നഠഭൈരവിയുടെ ജന്യമായും അഥവാ ഹനുമത്തോടിയുടെ ജന്യമായും അഭിപ്രായപ്പെടാറുണ്ട്. ഈ രണ്ടുരാഗങ്ങളിലേയും ഋഷഭം,പഞ്ചമം എന്നിവ ഒഴിവാക്കിയാൽ ഹിന്ദോളം ലഭിക്കുന്നു.

## കൃതികൾ

## ചലച്ചിത്രഗാനങ്ങൾ

## അവലംബം

വിഭാഗം:നഠഭൈരവിയുടെ ജന്യരാഗങ്ങൾ
വർഗ്ഗം:ഹിന്ദോളം രാഗത്തിൽ ചിട്ടപ്പെടുത്തിയ കൃതികൾ
ശീതയുദ്ധം

[thumb|right|300px|പരസ്പരം പോരടിച്ചിരുന്ന [അമേരിക്കൻ ഐക്യനാടുകൾ|അമേരിക്കൻ ഐക്യനാടുകളുടെയും സോവിയറ്റ് യൂണിയന്റെയും നേതാക്കളായ റൊണാൾഡ് റീഗണും മിഖായേൽ ഗോർബച്ചേവും തമ്മിൽ 1985ൽ നടന്ന കൂടിക്കാഴ്ച.]]

1940കളുടെ മദ്ധ്യം മുതൽ 1990കളുടെ തുടക്കം വരെ അമേരിക്കൻ ഐക്യനാടുകൾക്കും സോവിയറ്റ് യൂണിയനും ഇടയ്ക്ക് നിലനിന്നിരുന്ന വിദ്വേഷവും സംഘർഷവും മാത്സര്യവും മൂലം ഉടലെടുത്ത യുദ്ധസമാനമായ അവസ്ഥയാണ് **ശീതയുദ്ധം** എന്നറിയപ്പെടുന്നത്. ഈ കാലഘട്ടത്തിൽ സൈനികസന്ധികൾ, കുപ്രചരണം, ചാരവൃത്തി, ആയുധകിടമത്സരം, വ്യവസായിക പുരോഗതി, ബഹിരാകാശപ്പന്തയം പോലുള്ള അത്യാധുനിക സാങ്കേതികവിദ്യാ വികസനമത്സരം എന്നിവ വഴി പരസ്പരമുള്ള ശത്രുത രണ്ടു വൻശക്തികളും പ്രകടമാക്കിപ്പോന്നിരുന്നു. ഇതിന്റെ ഭാഗമായി ഇരുകൂട്ടരും അണുവായുധങ്ങൾക്കും മറ്റ് ആയുധങ്ങൾക്കും പ്രോക്സി യുദ്ധങ്ങൾക്കുമൊക്കെയായി വൻതുകയും ചെലവാക്കിയിരുന്നു.

## പേരിനു പിന്നിൽ
രണ്ടാം ലോകമഹായുദ്ധത്തിനു ശേഷം, ജോർജ്ജ് ഓർവെൽ ട്രിബ്യൂൺ മാസികയിൽ 1945- ഒക്ടോബർ 19-ന് എഴുതിയ ആറ്റം ബോ‌ബും നിങ്ങളും എന്ന പ്രബന്ധത്തിലാണ് ശീതയുദ്ധം എന്ന പ്രയോഗം ആദ്യമായി ഉപയോഗിച്ചത്.  സോവിയറ്റ് യൂണിയനും പാശ്ചാത്യ ശക്തികൾക്കും ഇടയിൽ നിലനിന്നിരുന്ന സൈദ്ധാന്തികപോരാട്ടം എന്നാണ് ഓർവെൽ ഈ യുദ്ധസമാനമായ അവസ്ഥയെ വിശേഷിപ്പിച്ചത്.

## ദേശീയ പ്രതിരോധ വിദ്യാഭ്യാസ നിയമം (National Defense Education Act - NDEA)
ശീതയുദ്ധവുമായി ബന്ധപ്പെട്ട് 1958-ൽ യു.എസ്. കോൺഗ്രസ് പാസാക്കിയ നിയമമാണ് ദേശീയ പ്രതിരോധ വിദ്യാഭ്യാസ നിയമം (National Defense Education Act - NDEA). 1957-ൽ സോവിയറ്റ് യൂണിയൻ സ്‌പുട്‌നിക് വിക്ഷേപിച്ചതിനെത്തുടർന്ന് യു.എസിലുണ്ടായ "സ്‌പുട്‌നിക് പ്രതിസന്ധി"(Sputnik Crisis)ക്ക് മറുപടിയായാണ് ഈ നിയമം കൊണ്ടുവന്നത്.
​ഈ നിയമത്തിൻ്റെ പ്രധാന ലക്ഷ്യങ്ങൾ:
​ദേശീയ സുരക്ഷ:യു.എസിൻ്റെ ദേശീയ സുരക്ഷയ്ക്ക് നിർണായകമായ മേഖലകളിൽ വിദ്യാഭ്യാസം മെച്ചപ്പെടുത്തുക.
​ശാസ്ത്ര-സാങ്കേതിക മികവ്:ശാസ്ത്രം, ഗണിതശാസ്ത്രം, എൻജിനീയറിങ്, ആധുനിക വിദേശ ഭാഷകൾ എന്നീ വിഷയങ്ങളിലെ വിദ്യാഭ്യാസം ശക്തിപ്പെടുത്തുന്നതിന് കേന്ദ്ര സഹായം നൽകുക.
​കോളേജ് വിദ്യാഭ്യാസം:യോഗ്യതയുള്ള വിദ്യാർത്ഥികൾക്ക് (പ്രത്യേകിച്ച് STEM വിഷയങ്ങളിലും വിദേശ ഭാഷകളിലും) കുറഞ്ഞ പലിശയിൽ ലോണുകൾ നൽകുന്നതിനുള്ള പദ്ധതികൾ സ്ഥാപിക്കുക.
​ഗവേഷണ പരിശീലനം:കൂടുതൽ ശാസ്ത്രജ്ഞരെയും സാങ്കേതിക വിദഗ്ധരെയും വളർത്തിയെടുക്കുന്നതിനായി ഗ്രാജ്വേറ്റ്ഫെലോഷിപ്പുകൾ നൽകുക.
​ശീതയുദ്ധ ബന്ധം(Cold War Connection):
​ശീതയുദ്ധത്തിൻ്റെ പശ്ചാത്തലത്തിൽ, സോവിയറ്റ് യൂണിയൻ ശാസ്ത്ര-സാങ്കേതിക രംഗത്ത് മുന്നിലാണെന്ന ധാരണ യു.എസിലുണ്ടായി. ഈ ഭയം മറികടക്കാനും ആഗോളതലത്തിൽ യു.എസിൻ്റെ സൈനിക-സാങ്കേതിക മേൽക്കോയ്മ ഉറപ്പിക്കാനും വേണ്ടിയാണ് വിദ്യാഭ്യാസ മേഖലയിൽ ഇത്രയും വലിയൊരു ഫെഡറൽ ഇടപെടൽ ആദ്യമായി നടത്തിയത്. ഈ നിയമത്തിലൂടെ, വിദ്യാഭ്യാസം ദേശീയ പ്രതിരോധത്തിൻ്റെ ഒരു സുപ്രധാന ഘടകമായി മാറി.

## അവലംബം

thumb|right|1989-ലെ ബർലിൻ മതിലിന്റെ പതനം

വർഗ്ഗം:ശീതയുദ്ധം
വർഗ്ഗം:ആഗോള സംഘട്ടനങ്ങൾ
ന്യൂസീലൻഡ്

തെക്കു-പടിഞ്ഞാറേ ശാന്തസമുദ്രത്തിൽ സ്ഥിതി ചെയ്യുന്ന ഒരു ദ്വീപുരാഷ്ട്രമാണ്‌ **ന്യൂസീലൻഡ്**. പ്രധാനമായും വടക്കേ ദ്വീപും തെക്കേ ദ്വീപും കൂടാതെ സ്റ്റീവാർട്ട് ദ്വീപ്, ചാത്തം ദ്വീപുകൾ തുടങ്ങിയ ഒട്ടനവധി ചെറുദ്വീപുകളും‍ ചേർന്നതാണ് ഈ രാജ്യം.  ന്യൂസീലൻഡിന്റെ ഭരണാധികാരം കുക്ക് ദ്വീപുകൾ, നിയുവെ (സ്വതന്ത്രഭരണം, പക്ഷേ സ്വതന്ത്ര പങ്കാളിത്തം) ടോക്‌ലവ്, റോസ് ഡിപ്പെൻഡൻസി (ന്യൂസിലൻഡ് അവകാശപ്പെടുന്ന അന്റാർട്ടിക്കാ ഭൂപ്രദേശം) എന്നീ പ്രദേശങ്ങളുടെ മേലും ഉണ്ട്.

ന്യൂസീലൻഡിലെ ആദിമ നിവാസികളായ മാവോറികൾ '‘നീണ്ട വെള്ള മേഘങ്ങളുടെ നാട്’' എന്ന അർ‌ത്ഥത്തിൽ ‘ആവോട്ടിയറോവ’ (Aotearoa) എന്നാണ് തങ്ങളുടെ നാടിനു പേരു നൽ‌കിയത്. 

മറ്റ്‌ പ്രമുഖ രാജ്യങ്ങളെയെല്ലാം അപേക്ഷിച്ച്‌, ഭൂമിശാസ്ത്രപരമായ ഒറ്റപ്പെടലുകൊണ്ടും ന്യൂസീലൻഡ്‌ ശ്രദ്ധേയമാണ്. ഓസ്ത്രേലിയൻ വൻകരയിൽ നിന്ന്‌ 1500 കിലോമീറ്റർ തെക്കു കിഴക്കായാണ് ന്യൂസീലാൻഡിന്റെ സ്ഥാനം. ഇരു രാജ്യങ്ങളെയും ടാസ്മാൻ കടൽ വേർതിരിക്കുന്നു. ന്യൂ കാലിഡോണിയ, ഫിജി, ടോങ്ക എന്നിവയാണ് മറ്റ്‌ അയൽ രാജ്യങ്ങൾ. 

ഏറെ വൈകി മാത്രം മനുഷ്യവാസം തുടങ്ങിയ രാജ്യങ്ങളിലൊന്നാണു ന്യൂ സീലൻഡ്‌. ജനസംഖ്യയിൽ ഭൂരിപക്ഷവും ഇംഗ്ലീഷ് അല്ലെങ്കിൽ യൂറോപ്യൻ വംശജരാണു. തദ്ദേശീയരായ മാവോറികളാൺ രണ്ടാം സ്ഥാനത്ത്‌. ഏഷ്യൻ, പോളിനേഷ്യൻ വംശജരും നിർണ്ണായായക ന്യൂനപക്ഷങ്ങളാണ്. ജനാധിപത്യ ഭരണക്രമം നിലവിലുള്ള ന്യൂസീലാൻഡിൽ, രാഷ്ട്രീയാധികാരം കൈയ്യാളുന്നതു പ്രധാനമന്ത്രി ആണെങ്കിലും രാഷ്ട്രത്തിന്റെ പരമാധികാരി ബ്രിട്ടനിലെ  എലിസബത്‌ രാജ്ഞിക്കാണ്. ബ്രിട്ടീഷ്‌ ഭരണത്തിന്റെ ശേഷിപ്പായി ഈ സ്ഥാനം തുടരുന്നു. രാജ്ഞിയുടെ അസ്സാന്നിധ്യത്തിൽ, അവരുടെ പ്രതിനിധിയായി നിഷ്പക്ഷനായ ഗവർണർ ജനറൽ പ്രവർത്തിക്കുന്നു. താരതമ്യേന സമീപ കാലത്ത്‌ മാത്രം മനുഷ്യവാസം തുടങ്ങിയ നാടുകളിലൊന്നാണ് ‍ന്യുസിലൻഡ്‌. ഇവിടുത്തെ ആദ്യ കുടിയേറ്റക്കാർ പോളിനേഷ്യൻ വംശജർ ആണെന്നാണ് അനുമാനം. 700മുതൽ 2000 വരെ വർ‌ഷം മുൻപുള്ള കാലയളവിലാണ് പോളിനെഷ്യൻ കുടിയേറ്റം നടന്നതെന്നാണ് ചരിത്രകാരൻമാരുടെ അനുമാനം. ഇവർ ഇവിടെ രൂപപ്പെടുത്തിയെടുത്ത ജീവിത രീതിയും സംസ്കാരവുമാണ് 'മാവോറി'. മാവോറികൾക്കു സ്വന്തമായി സംസാരഭാഷയുണ്ടെങ്കിലും ഇതിനു ലിപിയില്ല. ഡച്ച്‌ പര്യവേഷകനായ ആബേൽ ജാൺസൂൺ ടാസ്മാനും സംഘവുമാണ് ആദ്യമായി ന്യുസിലാൻഡിലെത്തിയ യൂറോപ്യൻ വംശജർ . 1642ൽ എത്തിയ ഈ സംഘത്തിലെ നിരവധിപ്പേരെ മാവോറികൾ കൊലപ്പെടുത്തി. പിന്നീട്‌ ഒന്നര നൂറ്റണ്ടോളം കാലം പര്യവേഷകരാരും ഈ തീരത്തെത്തിയില്ല. ബ്രിട്ടിഷ്‌ പര്യവേഷകൻ ജെയിംസ്‌ കുക്ക് 1769ൽ തന്റെ സംഘവുമായെത്തി ന്യുസിലാൻഡിനു വലംവെച്ച്‌ തീരദേശത്തിന്റെ വിശദ ഭൂപടം തയ്യാറാക്കി. ക്യാപ്റ്റൻ കുക്കിന്റെ സന്ദർശനത്തിനു ശേഷം തിമിംഗിലം, സീൽ വേട്ടക്കാരും വാണിജ്യ കപ്പലുകളും ന്യുസിലൻഡ്‌ തീരത്ത്‌ എത്തിത്തുടങ്ങി. പത്തൊമ്പതാം നൂറ്റണ്ടിന്റെ തുടക്കത്തോടെ ക്രിസ്ത്യൻ മതപ്രചാരകരും ന്യുസീലൻഡിൽ എത്തി. മാവോറികൾ തങ്ങളുടെ പരമ്പരാഗത ജീവിത രീതികളിൽ നിന്നു പടിഞ്ഞാറൻ ശൈലിയിലേക്കും ക്രിസ്തുമതത്തിലേക്കും തിരിഞ്ഞു. ഇന്ന് യൂറോപ്യൻ രാജ്യങ്ങളെപ്പോലെ വ്യക്തിസ്വാതന്ത്ര്യം, ജനാധിപത്യം, പൗരാവകാശം, ജൻഡർ തുല്യത തുടങ്ങിയ മൂല്യങ്ങൾക്ക് പ്രത്യേക പരിഗണനയും ഉയർന്ന സാമ്പത്തികസ്ഥിതിയും സാമൂഹിക സുരക്ഷയും ലഭ്യമായ ഒരു രാജ്യമാണ് ഇത്. നഴ്സിംഗ്, ഐടി മേഖലകളിലേക്ക് വിദേശ വിദഗ്ദ തൊഴിലാളികളെ ഈ രാജ്യത്തിൽ നിയമിച്ചു വരാറുണ്ട്. വിദ്യാഭ്യാസത്തിനും ജോലിക്കുമായി ധാരാളം മലയാളികൾ ഇവിടെക്ക് കുടിയേറാറുണ്ട്.

## അവലംബം


വർഗ്ഗം:ഓഷ്യാനിയയിലെ രാജ്യങ്ങൾ
വർഗ്ഗം:ന്യൂസീലൻഡ്
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
മാഡ്രിഡ്

സ്പെയിനിന്റെ തലസ്ഥാനവും സ്പെയിനിലെ ഏറ്റവും വലിയ നഗരവുമാണ്‌ **മാഡ്രിഡ്** (ഉച്ചാരണം: ഇംഗ്ലീഷിൽ , ലത്തീനിൽ **Magerit**, സ്പാനീഷിൽ ഔദ്യോഗികമായി  സാമാന്യേന ). ജനസംഖ്യയനുസരിച്ച് ലണ്ടണും ബർലിനും കഴിഞ്ഞാൽ യൂറോപ്യൻ യൂണിയനിലെ ഏറ്റവും വലിയ മുനിസിപ്പാലിറ്റിയും പാരിസും ലണ്ടണും റൂർ പ്രദേശവും കഴിഞ്ഞാൽ ഏറ്റവും വലിയ നഗരപ്രദേശവു‍മാണ്‌ മാഡ്രിഡ്.

## അവലംബം


വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:മാഡ്രിഡ്
വർഗ്ഗം:സ്പെയിനിലെ നഗരങ്ങൾ
ഷഹാന

കർണാടകസംഗീതത്തിലെ 28ആം മേളകർത്താരാഗമായ ഹരികാംബോജിയുടെ ഒരു ജന്യരാഗമാണ് **സഹാന** അഥവാ **ഷഹാന**.

## ഘടന,ലക്ഷണം
ഈ രാഗം ഒരു വക്രരാഗമാണ്.ആരോഹണത്തിലും അവരോഹണത്തിലുമുള്ള സ്വരങ്ങൾ ഒരു നിശ്ചിതക്രമം പാലിക്കുന്നില്ല.ഏഴുസ്വരങ്ങളുമുള്ള ഒരു സമ്പൂർണ്ണരാഗമെന്നിരിക്കേ ഈ രാഗത്തെ മേളകർത്താരാഗമായി കണക്കാക്കാത്തത് ഇക്കാരണത്താലാണ്.
*ആരോഹണം സ രി2 ഗ3 മ1 പ ധ2 നി2 സ
*അവരോഹണം സ നി2 ധ2 പ മ1 ഗ3 മ1 രി2 ഗ3 രി2 
(ചതുശ്രുതി ഋഷഭം,അന്തരഗാന്ധാരം,ശുദ്ധമദ്ധ്യമം,ചതുശ്രുതി ധൈവതം,കൈശികി നിഷാദ)
## കൃതികൾ

## ചലച്ചിത്രഗാനങ്ങൾ

വിഭാഗം:ഹരികാംബോജിയുടെ ജന്യരാഗങ്ങൾ
വർഗ്ഗം:സഹാന രാഗത്തിൽ ചിട്ടപ്പെടുത്തിയ കൃതികൾ
ശ്യാമ (രാഗം)

കർണാടകസംഗീതത്തിലെ 28ആം മേളകർത്താരാഗമായ ഹരികാംബോജിയുടെ ജന്യരാഗമാണ് **ശ്യാമ**.
## ഘടന‍,ലക്ഷണം
*ആരോഹണം സ രി2 മ1 പ ധ2 സ സ രി2 ഗ3 സ രി2 പ മ1 ധ2 ധ2 സ 
*അവരോഹണം സ ധ2 പ മ1 ഗ3 രി2 സ സ ധ2 പ മ1 ഗ3 രി2 സ
## കൃതികൾ

## ചലച്ചിത്രഗാനങ്ങൾ

വർഗ്ഗം:രാഗം: ശ്യാമ
വർഗ്ഗം:ഹരികാംബോജിയുടെ ജന്യരാഗങ്ങൾ
മുള്ളൻ പന്നി (കുടുംബം)

അണ്ണാൻ ഉൾപ്പെടുന്ന കരണ്ടുതീനി നിരയിലെ ഒരു കുടുംബമാണ്  **മുള്ളൻ പന്നികൾ**. ഈ നിരയിലെ ഏറ്റവും വലിപ്പമേറിയ ജീവിയാണ് മുള്ളൻ പന്നി. ഇവയുടെ ശരീരമാസകലം നീണ്ട മുള്ളുകൾ കാണപ്പെടുന്നു. പേരു സൂചിപ്പിക്കുന്ന വിധം പന്നി വർഗത്തിൽ‌പ്പെട്ടതല്ല ഈ ജീവി. മുള്ളൻ പന്നി ശത്രുക്കളെ നേരിടുന്നത് മുഖാമുഖമല്ല, പൃഷ്ഠം കൊണ്ടാണ്. പിന്നാക്കമോടുകയും പൃഷ്ഠം കൊണ്ട് ഇടിക്കുകയും ചെയ്യുന്നു. മുള്ളൻ പന്നിയുടെ മുള്ളുകൾ രോമങ്ങളുടെ രൂപാന്തരമാണ്. ശത്രുവിന്റെ ദേഹത്ത് തറയ്ക്കുന്ന മുള്ളുകൾ അതിന്റെ ശരീരത്തിൽ നിന്നും അടർന്നുപോകും. മുള്ളൻ പന്നികൾക്ക് എല്ലു കരണ്ടു തിന്നുന്ന സ്വഭാവമുണ്ട്, കാരണം മുള്ളുകൾ വളരാൻ എല്ലിൽ മാത്രം അടങ്ങിയിട്ടുള്ള കാത്സ്യവും ഫോസ്ഫറസും മറ്റും ആവശ്യമാണ്. 

ആഗോളമായി 12 ഇനം മുള്ളൻ പന്നികളാണുള്ളത്. ഇന്ത്യയിൽ മൂന്നിനങ്ങൾ കാണപ്പെടുന്നു. ഇതിൽ ഒരിനം (മുള്ളൻ പന്നി ) മാത്രമാണ് കേരളത്തിൽ കാണപ്പെടുന്നത്. 

പറമ്പിക്കുളം വെങ്കോളിക്കുന്നിന്റെ താഴ്വാരം ഈ ജീവിയുടെ ഒരു പ്രധാന ആവാസകേന്ദ്രമാണ്.

## ചിത്രശാല

പ്രമാണം:Porcupine from India.jpg|മുള്ളൻപന്നി ബന്നാർഘട്ട ദേശീയോദ്യാനത്തിൽ നിന്നും
File:Porcupine_-_മുള്ളൻ_പന്നി_01.JPG|റിയാദ് മൃഗശാലയിലെ മുള്ളൻ പന്നി
File:Porcupine_-_മുള്ളൻ_പന്നി_02.JPG|റിയാദ് മൃഗശാലയിലെ മുള്ളൻ പന്നി


വർഗ്ഗം:കേരളത്തിലെ സസ്തനികൾ
വിക്കിമാപ്പിയ

ഗൂഗിൾ മാപ്‌സിന്റെ സഹായത്തോടെ വിക്കി ശൈലിയിൽ ,ഓൺലൈനായി ഭൂപടങ്ങളും, ഉപഗ്രഹ ചിത്രങ്ങളും രേഖപ്പെടുത്തുകയും ,ഉപയോക്താക്കൾക്ക് ഭൂമിയിലെ ഏതൊരു പ്രദേശത്തെക്കുറിച്ചുമുള്ള വിവരണം രേഖപ്പെടുത്താനുമുള്ള ഒരു സം‌വിധാനമാണ്‌ **വിക്കിമാപ്പിയ**. *ഭൂമിയെ നിർവ്വചിക്കുക* എന്ന ലക്ഷ്യത്തോടെ അലക്സാൺട്രാ കൊറിയേക്കിനും,  എവ്ഗെനി സാവേലിയേവും ചേർന്ന് നിർമ്മിച്ച ഇത് നിലവിൽ വന്നത് 2006 മേയ് 24-നാണ്‌. 10 ദശലക്ഷത്തിലധികം പ്രദേശങ്ങൾ ഇതിനകം വിക്കിമാപ്പിയയിൽ രേഖപ്പെടുത്തപ്പെട്ടിട്ടുണ്ട്. . ഇതിൽ പ്രദേശങ്ങളോ ,കെട്ടിടങ്ങളോ രേഖപ്പെടുത്തുവാൻ അംഗത്വമെടുക്കേണ്ട ആവശ്യമില്ലെങ്കിലും, 2 ലക്ഷത്തിലധികം ഉപയോക്താക്കൾ ഇതിനകം വിക്കിമാപ്പിയയിൽ അംഗങ്ങളായിട്ടുണ്ട്.
## അവലംബം


വർഗ്ഗം:വെബ്സൈറ്റുകൾ
ബേഗഡ

കർണാടകസംഗീതത്തിലെ 29ആം മേളകർത്താരാഗമായ ധീരശങ്കരാഭരണത്തിന്റെ ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് **ബേഗഡ**.ഇതൊരു വക്രരാഗമാണ്.
## ഘടന,ലക്ഷണം
*ആരോഹണം സ ഗ3 രി2 ഗ3 മ1 പ ധ2 നി2 ധ2 പ സ 
*അവരോഹണം സ നി3 ധ2 പ മ1 ഗ3 രി2 സ
ഈ രാഗം ഹാസ്യം, ശൃംഗാരം, അത്ഭുതം എന്നീ രസങ്ങൾ പ്രദാനംചെയ്യുന്നു. ഈ രാഗത്തെ വ്യത്യസ്തമാക്കുന്നത് മദ്ധ്യമം, നിഷാദം എന്നീ സ്വരസ്ഥാനങ്ങളാണ്. രണ്ട് പ്രധാനസവിശേഷതകളാണ് ഈ രാഗത്തിനുള്ളത്.ഒന്ന്,ആരോഹണത്തിലോ അവരോഹണത്തിലോ കാണുന്ന ഉഭയവക്രസഞ്ചാരം.രണ്ട്, നിഷാദസ്വരം കാകളിയോ കൈശികിയോ ആവാം. രി-നി-ധ-പ എന്ന സഞ്ചാരത്തിലെ നിഷാദത്തിന്റെ പ്രയോഗം രാഗത്തിനു ആനന്ദം എന്ന ഭാവം കൈവരുത്തുന്നു.
## കൃതികൾ

## ചലച്ചിത്രഗാനങ്ങൾ

## അവലംബം
*http://www.carnatica.net/newsletter/begadanewsletter.htm
*http://www.carnatic-music.com/ragas/begada.txt 

വിഭാഗം:ധീരശങ്കരാഭരണത്തിന്റെ ജന്യരാഗങ്ങൾ
വർഗ്ഗം:ബേഗഡരാഗത്തിൽ ചിട്ടപ്പെടുത്തിയ കൃതികൾ
ദ്വിജാവന്തി

കർണാടകസംഗീതത്തിലെ 28ആം മേളകർത്താരാഗമായ ഹരികാംബോജിയുടെ ഒരു ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് **ദ്വിജാവന്തി**. ഹിന്ദുസ്ഥാനി സംഗീതത്തിൽ നിന്നുമാണ് ഈ രാഗം കർണാടകസംഗീതത്തിലെത്തിച്ചേർന്നത് എന്നൊരു അഭിപ്രായമുണ്ട്. അവിടെ ഈ രാഗം ജൈജൈവന്തി എന്നാണറിയപ്പെടുന്നത്. കേരളത്തിൽ കഥകളി സംഗീതത്തിലെ പ്രധാനപ്പെട്ട ഒരു രാഗമാണ് ദ്വിജാവന്തി .സ്വാതിതിരുനാൾ ഈ രാഗത്തിൽ നിരവധി കൃതികൾ രചിച്ചിട്ടുണ്ടെങ്കിലും മുത്തുസ്വാമി ദീക്ഷിതരാണ് ഈ രാഗത്തിനു ജനപ്രീതി നൽകിയത്. താഴ്ന്നതും ഉയർന്നതുമായ സ്വരാഷ്ടകങ്ങളിൽ ഈ രാഗത്തിനു ഭക്തിരസമാണ് ഉള്ളത്. കച്ചേരികളിൽ പ്രധാനരാഗമായി വിരളമായി മാത്രമേ ഈ രാഗം ഉപയോഗിച്ചുവരുന്നുള്ളൂ

## ഘടന,ലക്ഷണം
*ആരോഹണം സ രി1 മ1 ഗ3 മ1 പ ധ2 സ 	
*അവരോഹണം സ നി2 ധ2 പ മ1 ഗ3 മ1 രി2 ഗ2 രി2 സ നി2 ധ2 നി2 സ
## കൃതികൾ

## ചലച്ചിത്രഗാനങ്ങൾ

## അവലംബം
http://www.hinduonnet.com/thehindu/mp/2003/06/12/stories/2003061201250200.htm 

വിഭാഗം:ഹരികാംബോജിയുടെ ജന്യരാഗങ്ങൾ
ചീങ്കണ്ണി

ഉരഗവർഗ്ഗത്തിൽപ്പെടുന്ന ശീതരക്തമുള്ള ഒരു ജീവിയാണ് **ചീങ്കണ്ണി** അഥവാ **മീൻമുതല** (**Gharial**). ഇന്ത്യൻ ഉപഭൂഖണ്ഡത്തിലെ വടക്ക് കിഴക്കൻ ഭാഗങ്ങളിൽ കാണപ്പെടുന്ന മുതല വിഭാഗമാണ് വെള്ളത്തിലോ വെള്ളത്തിനു സമീപമോ ജീവിക്കുന്ന ഇവ കരയിലാണ്‌ മുട്ടയിടുന്നത്. ശൽക്കങ്ങളാൽ പൊതിയപ്പെട്ടിരിക്കുന്ന ഇവയുടെ ശരീരത്തിന്റെ താപനില അന്തരീക്ഷ താപനിലയ്ക്കനുസരിച്ച് മാറിക്കൊണ്ടേയിരിക്കും. മീൻമുതലയുടെ ശൽക്കങ്ങൾ വളരെ കടുപ്പമുള്ളവയാണ്. ഗംഗയുടെ തീരങ്ങളിലാണ് ആദ്യമായി ഈ വർഗ്ഗത്തെ രേഖപ്പെടുത്തിയത്. അതിനാൽ ശാസ്ത്രീയനാമം ഗവിയാലിസ് ഗാൻജെറ്റികുസ് എന്നു വന്നു.  ശുദ്ധജല മത്സ്യങ്ങളെയാണ് പ്രധാനമായും ഭക്ഷണമാക്കുന്നത്. 1930 കളോടെ ഇവയുടെ സംഖ്യ ക്രമാതീതമായി കുറയുകയുണ്ടായി. ഇപ്പോൾ ഗാരിയൽ വിഭാഗത്തിൽപെട്ട 250 എണ്ണമേ ഇത്തരം മുതലകൾ ഇന്ത്യയിൽ അവശേഷിക്കുന്നുള്ളു 

## വിതരണം
ഇൻഡ്യ,പാകിസ്താൻ ,നേപ്പാൾ ,ഭൂട്ടാൻ ,ബംഗ്ലാദേശ് എന്നീ രാജ്യങ്ങളിൽ കാണപ്പെടുന്നു.  ഏകദേശം അഞ്ച് മീറ്ററോളം നീളം കാണുന്നു  സിന്ധു ,ഗംഗ, ബ്രഹ്മപുത്ര , ഐരാവതി, മഹാനദീ തടങ്ങളിൽ ആണ് ആവാസം.  കേരളത്തിൽ സ്വാഭാവികമായി കാണപ്പെടുന്നില്ല. തിരുവ്നന്തപുരത്തും തൃശ്ശൂരും മൃഗശാലകളിൽ ഉണ്ട്. മൽസ്യം ആണ് ഇവയുടെ പ്രധാന ഭക്ഷണം. അനിയന്ത്രിതമായ മൽസ്യബന്ധനവും നദീ മലിനീകരണവും നിമിത്തം 500 ൽ താഴെയാണ് ഇപ്പോഴത്തെ എണ്ണം. 

## സംരക്ഷണം
ഗാരിയൽ എന്ന ഇനത്തിൽപ്പെട്ട, വംശനാശം വന്നു കൊണ്ടിരിക്കുന്ന മുതലകളെ സംരക്ഷിക്കുന്നതിലൂടെ പ്രശസ്തനായ പരിസ്ഥിതി പ്രവർത്തകനും  ഉരഗ ഗവേഷകനുമാണ് റോമുലസ് വിറ്റേക്കർ.

## പ്രത്യേകതകൾ
ഏറ്റവും നീളം കൂടിയ ഒരു മുതല വിഭാഗമാണ് ഗാരിയൽ.  ഈ വിഭാഗത്തിലെ ആൺ മുതലകൾക്ക് 6 മീറ്റർ (20 ft) വരെ നീളമുണ്ടാകും. മൂർച്ചയേറിയ 110 ഓളം പല്ലുകൾ പ്രായമെത്തിയ മുതലകൾക്ക് ഉണ്ടാകും. ഇവയുടെ ഉദര ഭാഗത്ത് മഞ്ഞ കലർന്ന വെളുത്ത നിറമായിരിക്കും ഉണ്ടാവുക.

## വംശനാശത്തിന്റെ കാരണങ്ങൾ
നദീതീരത്തെ ജൈവിക പരിതഃസ്ഥിതിയിൽ വന്ന മാറ്റങ്ങൾ, ഉപേക്ഷിക്കപ്പെട്ട മീൻ വലകളുടെ സാന്നിധ്യം, ശുദ്ധജല മത്സ്യങ്ങളുടെ വംശനാശം എന്നിവ ഇവയുടെ വംശനാശത്തിന് ഹേതുവായി തീർന്നിട്ടുണ്ട്. ഇവയെ ത്വക്കിന് വേണ്ടിയും തദ്ദേശവാസികൾ തനത് മരുന്നുകളുടെ നിർമ്മാണത്തിനുമാണ് ഇവയെ വേട്ടയാടുന്നത്. മീൻപിടുത്തക്കാർ ആഹാരത്തിനായും ഇവയെ കൊല്ലാറുണ്ട്.left|thumb|Male gharial at the San Diego Zoo

## ഇതും കാണുക
മുതല

വർഗ്ഗം:ഉരഗങ്ങൾ
മധ്യപൂർവദേശം

തെക്കുപടിഞ്ഞാറേ ഏഷ്യൻ പ്രദേശങ്ങളും ചില വടക്കുകിഴക്കേ ആഫ്രിക്കൻ പ്രദേശങ്ങളും ഉൾക്കൊള്ളുന്ന പ്രദേശങ്ങൾ സൂചിപ്പിക്കാൻ 1900കൾ മുതൽ ബ്രിട്ടീഷുകാർ പ്രചാരം നൽകിയ പദമാണ്‌ **മിഡിൽ ഈസ്റ്റ്**. മിഡിൽ ഈസ്റ്റിലെ ഏഷ്യൻ പ്രദേശങ്ങളെ സൂചിപ്പിക്കാൻ പൊതുവേ മലയാളത്തിൽ ഉപയോഗിക്കുന്ന പദമാണ്‌ **പശ്ചിമേഷ്യ**. 

## പദത്തിന്റെ ഉദ്ഭവം
thumb|300px|മിഡിൽ ഈസ്റ്റ് എന്ന പദത്തിന്‌ വ്യത്യസ്തങ്ങളായ നിർവചനങ്ങൾ സ്വീകരിക്കാറുണ്ട്.
മധ്യപൂർവദേശം എന്ന പദം ഒരു യൂറോപ്യൻ ഭൂമിശാസ്ത്രവീക്ഷണത്തിന്റെ ഫലമായുണ്ടായതാണ്‌. 1850കളിൽ ബ്രിട്ടീഷ് ഇന്ത്യ ഓഫീസിൽനിന്നാവണം ഈ പദം ഉദ്ഭവിച്ചത്.  അമേരിക്കൻ നാവികതന്ത്രജ്ഞനായിരുന്ന ആല്ഫ്രഡ് തയെർ മഹൻ പ്രസ്തുത പദം ഉപയോഗിച്ചപ്പോൾ മുതലാണ്‌ ഈ പദത്തിനു പ്രചാരം ലഭിക്കാൻ തുടങ്ങിയത്. അക്കാലത്ത് ബ്രിട്ടീഷ് സാമ്രാജ്യവും റഷ്യൻ സാമ്രാജ്യവും മദ്ധ്യേഷ്യൻ രാജ്യങ്ങളിൽ തങ്ങളുടെ സ്വാധീനം വർദ്ധിപ്പിക്കാൻ മത്സരിച്ചുകൊണ്ടിരുന്ന കാലമായിരുന്നു. മഹൻ ഈ പ്രദേശത്തിന്റെ മാത്രമല്ല ഈ പ്രദേശത്തിന്റെ കേന്ദ്രമായ പേർഷ്യൻ ഗൾഫ് പ്രദേശത്തിന്റെയും തന്ത്രപ്രാധാന്യം മനസ്സിലാക്കിയിരുന്നു. സൂയസ് കനാൽ കഴിഞ്ഞാൽ ഇന്ത്യയിലേയ്ക്കുള്ള റഷ്യൻ മുന്നേറ്റം തടയാനായി സ്വാധീനത്തിലാക്കേണ്ട തന്ത്രപ്രധാനമായ പാത പേർഷ്യൻ ഗൾഫിനു ചുറ്റുമുള്ള, മിഡിൽ ഈസ്റ്റ് എന്ന് അദ്ദേഹം വിശേഷിപ്പിച്ച, പ്രദേശങ്ങളാണെന്ന് പറയുകയുണ്ടായി.  മഹൻ ആദ്യമായി ഈ പദം ഉപയോഗിച്ചത് 1902 സെപ്റ്റംബറിൽ പ്രസിദ്ധീകരിച്ച ഒരു ബ്രിട്ടീഷ് ജർണലായ *[[National Review (London)|നാഷണൽ റിവ്യൂവിൽ]]* പ്രസിദ്ധീകരിച്ച അദ്ദേഹത്തിന്റെ *The Persian Gulf and International Relations* എന്ന പ്രബന്ധത്തിലാണ്‌.

## അവലംബം


വർഗ്ഗം:ഭൂപ്രദേശങ്ങൾ
ചിത്രഗുപ്തൻ

ഹൈന്ദവരുടെ ഒരു ദേവനാണ് **ചിത്രഗുപ്തൻ** (സംസ്കൃതം: चित्रगुप्त). ഭൂമിയിലെ ഓരോ വ്യക്തിയുടെയും പ്രവൃത്തിൾ രേഖപ്പെടുത്തി വയ്ക്കുകയും മരണശേഷം അവരെ സ്വർഗ്ഗത്തിലാണോ നരകത്തിലാണോ പ്രവേശിപ്പിക്കേണ്ടത് എന്ന് തീരുമാനിക്കുകയും ചെയ്യുന്നത് ഈ ദേവനാണ് എന്നാണ് വിശ്വാസം. ഇന്ത്യയിൽ, പ്രത്യേകിച്ച് വടക്കേ ഇന്ത്യയിൽ ചിത്രഗുപ്തൻ പ്രധാന പ്രതിഷ്ഠയായ പല ക്ഷേത്രങ്ങളുമുണ്ട്. കാഞ്ചീപുരത്ത് സ്ഥിതി ചെയ്യുന്ന ചിത്രഗുപ്തസ്വാമി ക്ഷേത്രമാണ് ഇവയിൽ ഏറ്റവും പ്രശസ്തമായത്.

**More Informations : http://www.manoramaonline.com/cgi-bin/MMOnline.dll/portal/ep/malayalamContentView.do?contentId=11754275&programId=1073753696&channelId=-1073751705&BV_ID=@@@&tabId=9** 

വിഭാഗം:ഹൈന്ദവദൈവങ്ങൾ
ശ്രീ (രാഗം)

കർണാടകസംഗീതത്തിലെ 22ആം മേളകർത്താരാഗമായ ഖരഹരപ്രിയയുടെ ജന്യരാഗമാണ് **ശ്രീ**.ഇതൊരു വക്രരാഗമാണ്

## ഘടന,ലക്ഷണം
*ആരോഹണം സ രി2 മ1 പ നി2 സ
*അവരോഹണം സ നി2 പ ധ2 നി2 പ മ1 രി2 ഗ2 രി2 സ
## കൃതികൾ

## ചലച്ചിത്രഗാനങ്ങൾ

## അവലംബം

വിഭാഗം:ഖരഹരപ്രിയയുടെ ജന്യരാഗങ്ങൾ

## പുറത്തേക്കുള്ള കണ്ണികൾ
* ശ്രീരാഗത്തെപ്പറ്റി ഒരു ലേഖനം
ഭൂപാളം

കർണാടകസംഗീതത്തിലെ 8ആം മേളകർത്താരാഗമായ ഹനുമതോടിയുടെ ജന്യരാഗമാണ് **ഭൂപാളം**.ഇതൊരു ഔഡവരാഗമാണ്.ഒരു പ്രഭാതരാഗമാണ്.കഥകളി സംഗീതത്തിലും നാടൻ പാട്ടുകളിലും ഈ രാഗം ഉപയോഗിച്ചുകാണാം

## ഘടന,ലക്ഷണം

*ആരോഹണം സ രി1 ഗ2 പ ധ1 സ 	 
*അവരോഹണം സ ധ1 പ ഗ2 രി1 സ
## കൃതികൾ

## ചലച്ചിത്രഗാനങ്ങൾ

വിഭാഗം:ഹനുമൻതോടിയുടെ ജന്യരാഗങ്ങൾ
അഡോബി ഇൻഡിസൈൻ

അഡോബി സിസ്റ്റംസ് നിർമ്മിച്ച് വിതരണം ചെയ്യുന്ന ഒരു ഡെസ്ക്ടോപ്പ്‌ പബ്ലിഷിങ് സോഫ്റ്റ്വെയറാണ്  **അഡോബി ഇൻഡിസൈൻ**. 1999-ൽ ആദ്യമായി പുറത്തിറങ്ങി. പോസ്റ്ററുകൾ, ഫ്ലയറുകൾ, ബ്രോഷറുകൾ, മാസികകൾ, പത്രങ്ങൾ, അവതരണങ്ങൾ, പുസ്തകങ്ങൾ, ഇ-ബുക്കുകൾ തുടങ്ങിയ സൃഷ്ടികൾ സൃഷ്ടിക്കാൻ ഇത് ഉപയോഗിക്കാം. അഡോബ് ഡിജിറ്റൽ പബ്ലിഷിംഗ് സ്യൂട്ടുമായി ചേർന്ന് ടാബ്‌ലെറ്റ് ഉപകരണങ്ങൾക്ക് അനുയോജ്യമായ ഉള്ളടക്കം പ്രസിദ്ധീകരിക്കാനും ഇൻഡിസൈന് കഴിയും. ഗ്രാഫിക് ഡിസൈനർമാരും പ്രൊഡക്ഷൻ ആർട്ടിസ്റ്റുകളുമാണ് പ്രധാന ഉപയോക്താക്കൾ, ആനുകാലിക പ്രസിദ്ധീകരണങ്ങൾ, പോസ്റ്ററുകൾ, അച്ചടി മാധ്യമങ്ങൾ എന്നിവ സൃഷ്ടിക്കുകയും സ്ഥാപിക്കുകയും ചെയ്യുന്നു. ഇ-ബുക്കുകളും ഡിജിറ്റൽ മാഗസിനുകൾ ഉൾപ്പെടെയുള്ള ഡിജിറ്റൽ പ്രസിദ്ധീകരണങ്ങളും ടാബ്‌ലെറ്റ് കമ്പ്യൂട്ടറുകളിൽ ഉപഭോഗത്തിന് അനുയോജ്യമായ ഉള്ളടക്കവും സൃഷ്‌ടിക്കുന്നതിന് ഇപബ്ബ്(EPUB), എസ്ഡബ്ല്യൂഎഫ്(SWF) ഫോർമാറ്റുകളിലേക്കുള്ള എക്സപോർട്ടിനെയും ഇത് പിന്തുണയ്ക്കുന്നു. കൂടാതെ, ഇൻഡിസൈൻ എക്സ്എംഎൽ(XML), സ്റ്റൈൽ ഷീറ്റുകൾ, മറ്റ് കോഡിംഗ് മാർക്ക്അപ്പുകൾ എന്നിവയെ പിന്തുണയ്ക്കുന്നു, ഇത് മറ്റ് ഡിജിറ്റൽ, ഓൺലൈൻ ഫോർമാറ്റുകളിൽ ഉപയോഗിക്കുന്നതിന് ടാഗ് ചെയ്ത ടെക്സ്റ്റ് ഉള്ളടക്കം കയറ്റുമതി ചെയ്യുന്നതിന് അനുയോജ്യമാക്കുന്നു. അഡോബ് ഇൻകോപ്പി വേഡ് പ്രോസസർ ഇൻഡിസൈനിന്റെ അതേ ഫോർമാറ്റിംഗ് എഞ്ചിൻ ഉപയോഗിക്കുന്നു.
## ഉപയോക്താക്കൾ
സമയബന്ധിത പ്രസിദ്ധീകരണങ്ങൾ, പോസ്റ്ററുകൾ, അച്ചടി മാധ്യമങ്ങൾ തുടങ്ങിയവയിലെ രൂപകൽപ്പകരാണ് ഇതിന്റെ പ്രധാന ഉപയോക്താക്കൾ. നീണ്ട ഡോക്യുമെന്റുകൾ തയ്യാറാക്കാൻ സാധാരണയായി അഡോബി ഫ്രയിം‌മേക്കർ അല്ലെങ്കിൽ ക്വാർക്ക്-എക്സ്‌-പ്രസ്സ് ആണ് ഉപയോഗിക്കുന്നത്.

ക്വാർക്ക്-എക്സ്‌-പ്രസ്സ് ന്റെ നേർ എതിരാളിയാണ് ഇൻഡിസൈൻ.

## ചരിത്രം
അഡോബിയുടെ തന്നെ പേജ്മേക്കറിന് പകരക്കാരനായ പിൻഗാമിയാണ് ഇൻഡിസൈൻ. 1994 ൽ അൽദസിനെ (Aldus) ഏറ്റെടുത്തതിനെ തുടർന്ന് അഡോബിക്ക് സ്വന്തമായ പേജ്മേക്കറിന്റെ വിപണി 1998 ൽ 1996 ൽ പൂറത്തിറങ്ങിയ കൂടുതൽ മെച്ചപ്പെട്ട ക്വാർക്ക്-എക്സ്‌-പ്രസ്സ് 4.1 നോടുള്ള കിടമൽസരത്തിൽ നഷ്ടമാവുകയായിരുന്നു. ആ അവസരത്തിൽ അഡോബിയെ ഏറ്റെടുത്ത് പേജ്മേക്കറുമായുള്ള പൂർണ്ണമായ മൽസരം ഒഴിവാക്കാൻ ക്വാർക്ക് സന്നദ്ധത പ്രകടിപ്പിക്കുകയും ചെയ്തു. എന്നാൽ ഇത് നിരാകരിച്ച അഡോബി "K2" എന്ന കോഡ് നാമത്തിൽ പേജ്മേക്കറിൽ നിന്നും വ്യത്യസ്തമായി ഒരു സം‌രംഭം ആരംഭിക്കുകയും 1999 ൽ ഇൻഡിസൈൻ 1.0 എന്ന പേരിൽ പുറത്തിറക്കുകയും ചെയ്തു.

2002 ൽ ഇതായിരുന്നു ആദ്യത്തെ മാക് ഓഎസ് എക്സ്-സ്വതേയുള്ള ഡെസ്ക്‌ടോപ്പ് പബ്ലീഷിങ്ങ് സോഫ്റ്റ്‌വേർ. ഇതിന്റെ മൂന്നാം പതിപ്പ് (InDesign CS) അഡോബിയുടെ ക്രിയേറ്റീവ് സ്യൂട്ടിന്റെ ഭാഗമായി ഫോട്ടോഷോപ്പ്, ഇല്ലസ്ട്രേറ്റർ, അക്രോബാറ്റ് തുടങ്ങിയവയുടെ കൂടെ വിതരണം ചെയ്തതിലൂടെ ഇതിന്റെ പ്രചാരം വളരെയധികം വർദ്ധിച്ചു. വിവിധ ഭാഷകളിൽ ഇതിന്റെ പതിപ്പുകൾ ലഭ്യമാണ്‌. ഡോക്യുമെന്റുകൾ അഡോബിന്റെ പോർട്ടബിൾ ഡോക്യുമെന്റ് ഫോർമാറ്റിലേക്ക് (PDF) മാറ്റുകയും ചെയ്യുന്നു. ഇതായിരുന്നു ആദ്യമായി യുണീകോഡിൽ ടെക്സ്റ്റ് പ്രൊസസ്സിങ്ങ് സാധ്യമാക്കിയ ഡി.ടി.പി സോഫ്റ്റ്‌വേർ, ഓപ്പൺടൈപ്പ് ഫോണ്ടുകൾ ഉപയോഗിച്ചുള്ള ഉന്നത ടൈപ്പോഗ്രാഫി, ഉയർന്ന സുതാര്യത സവിശേഷതകൾ, വിവിധ ലെയ്‌ഔട്ട് രീതികൾ ജാവസ്ക്രിപ്റ്റ് ഉപയോഗിച്ചുള്ള പ്ലാറ്റ്ഫോം-ഇതര സ്ക്രിപ്റ്റിങ്ങ് എന്നിവ ഇതിൽ ഉൾകൊള്ളിച്ചിരിക്കുന്നു.

പിന്നീട് ഇറങ്ങിയ പതിപ്പുകളിൽ പുതിയ ഫയൽ തരങ്ങൾ അവതരിപ്പിക്കുകയും ചെയ്തു.

## അവലംബം
വർഗ്ഗം:അഡോബി സോഫ്‌റ്റ്‌വെയർ
വർഗ്ഗം:ഡി.ടി.പി. സോഫ്റ്റ്‌വെയറുകൾ
വർഗ്ഗം:ഗ്രാഫിക്സ് സോഫ്റ്റ്‌വെയർ
വിൻഡോസിൽ പ്രവർത്തിക്കുന്ന ഗെയിമുകൾ

വിൻഡോസിൽ പ്രവർത്തിക്കുന്ന ഗെയിമുകൾ താഴെ പറയുന്നു.

### 2006
 



### 2007
 


### 2008
 


## അവലംബം

## പുറം കണ്ണികൾ
* Official Games for Windows website

വർഗ്ഗം:കമ്പ്യൂട്ടർ ഗെയിമുകൾ
ബൊഗോട്ട

കൊളംബിയയുടെ തലസ്ഥാനവും രാജ്യത്തെ ഏറ്റവും വലുതും ഏറ്റവും ജനനിബിഢവുമായ നഗരവുമാണ്‌ ഔദ്യോഗികമായി **ബൊഗോട്ട, ഡി.സി.** എന്നറിയപ്പെടുന്ന **ബൊഗോട്ട**. **സാന്താ ഫേഡി ബൊഗോട്ട** എന്നും നഗരത്തിനു പേരുണ്ട്. 2000 ഓഗസ്റ്റ് വരെ നഗരത്തിന്റെ ഔദ്യോഗികനാമം  **സാന്താ ഫെ ബൊഗോട്ട** എന്നായിരുന്നു. 2007ൽ 7,033,914 പേർ വസിച്ചിരുന്ന നഗരത്തിലും അതിന്റെ പ്രാന്തപ്രദേശങ്ങളായ ചിയ, കോട്ട, സൊആച്ച, കാജിക്കാ, ല കാലെറ എന്നിവിടങ്ങളിലുമായി 8,244,980 പേർ വസിക്കുന്നതായി കണക്കാക്കപ്പെടുന്നു. സ്പാനിഷ് അധിനിവേശകർ കടന്നുവരുന്നതിനു മുമ്പ് അമേരിന്ത്യൻ ഗോത്രമായ മിസ്കകളുടെ ആസ്ഥാനമായിരുന്നു, അക്കാലത്ത്  **ബകാത്ത** എന്നറിയപ്പെട്ടിരുന്ന ഈ നഗരം.1538 ഓഗസ്റ്റ് ആറിനാണ് ആദ്യത്തെ സ്പാനിഷ് കേന്ദ്രം ഇവിടെ സ്ഥാപിതമായത്. ഈ ദിവസം നഗരത്തിന്റെ സ്ഥാപകദിനമായി കണക്കാക്കുന്നു. രാജ്യത്തിന്റെ മധ്യത്തായി സമുദ്രനിരപ്പിൽ നിന്ന് 2640 മീറ്റർ ഉയരത്തിലാണ് ബൊഗോട്ട സ്ഥിതി ചെയ്യുന്നത്. ആൻഡീസ് പർവ്വതമേഖലയിലെ ഒരു ഉയർന്ന പീഠപ്രദേശമാണിത്. ലാ പാസും ക്വിറ്റോയും കഴിഞ്ഞാൽ ലോകത്തെ ഏറ്റവും ഉയരത്തിൽ സ്ഥിതി ചെയ്യുന്ന പ്രധാന നഗരം ബൊഗോട്ടയാണ്‌. ബൊഗോട്ട നദി നഗരാതിർത്തിയായി ഒഴുകുന്നു. കൊളംബിയയിലെ പ്രധാന സാമ്പത്തിക കേന്ദ്രവും വിദ്യാഭ്യാസകേന്ദ്രവും ബൊഗോട്ടയാണ്.

ലോകത്തെ ഏറ്റവും വലിയ രംഗകലാ ഉത്സവമായ ഐബീറോ അമേരിക്കൻ തിയേറ്റർ ഫെസ്റ്റിവൽ അരങ്ങേറുന്നത് ബൊഗോട്ടയിലാണ്.  ലാറ്റിനമേരിക്കയുടെ ആതൻസ് എന്നും ബൊഗോട്ട അറിയപ്പെടുന്നു. ബൊഗോട്ടയിലെ ഗോൾഡ് മ്യൂസിയത്തിലാണ് ലോകത്തെ ഏറ്റവും വലിയ സ്വർണ്ണ കരകൗശലവസ്തുക്കളുടെ ശേഖരമുള്ളത്. എല്ലാ ഫെബ്രുവരിയിലും ആദ്യത്തെ വ്യാഴാഴ്ച ബൊഗോട്ടയിൽ കാറില്ലാനാൾ ആണ്. ഈ ദിവസം നഗരത്തെരുവുകളിൽ ആരും കാറോടിക്കാറില്ല. സൈക്കിൾയാത്രക്കാർക്കു മാത്രമുള്ള പാതകൾ അഥവാ സിക്ലോറൂട്ടാസ് (303 കി.മീ) ഏറ്റവും കൂടുതലുള്ള ലോകനഗരം ബൊഗോട്ടയാണ്. നഗരത്തിലെ സൈമൺ ബൊളിവാർ പാർക്കിൽ എല്ലാ ഓഗസ്റ്റിലും പട്ടം പറത്തൽ വേദിയാകുന്നു. 2007-ൽ ലോകപുസ്തക തലസ്ഥാനമായി തിരഞ്ഞെടുത്തിട്ടുള്ളത് ബൊഗോട്ടയെയാണ്. 

## അവലംബം


വർഗ്ഗം:കൊളംബിയയിലെ നഗരങ്ങൾ
വർഗ്ഗം:തെക്കേ അമേരിക്കയിലെ നഗരങ്ങൾ
വർഗ്ഗം:ലാറ്റിനമേരിക്കയിലെ തലസ്ഥാനങ്ങൾ
വർഗ്ഗം:ബൊഗോട്ട
കാഞ്ചീപുരം

തമിഴ്നാട്ടിലെ കാഞ്ചീപുരം ജില്ലയുടെ ആസ്ഥാനനഗരമാണ് **കാഞ്ചീപുരം**(காஞ்சிபுரம்). പാലാർ നദിയുടെ പോഷകനദിയായ വേഗാവതി നദീതീരത്ത് സ്ഥിതിചെയ്യുന്ന ഈ നഗരം എ. ഡി നാലാം നൂറ്റാണ്ടുമുതൽ ഒൻപതാം നൂറ്റാണ്ടുവരെ പല്ലവരുടെ തലസ്ഥാന നഗരമായിരുന്നു. കാഞ്ചീപുരം പട്ടിന് പ്രശസ്തമാണ് ഈ നഗരം. തെക്കേ ഇന്ത്യയിലെ അതിപ്രസിദ്ധ ശക്തിപീഠ ക്ഷേത്രമായ കാഞ്ചി കാമാക്ഷി ദേവി ക്ഷേത്രം ഇവിടെ സ്ഥിതി ചെയ്യുന്നു. ദിവ്യദേശങ്ങൾ എന്നറിയപ്പെടുന്ന മഹാവിഷ്ണു പ്രതിഷ്ഠയായുള്ള 108 ക്ഷേത്രങ്ങളിൽ പതിനാലെണ്ണം ഈ നഗരത്തിലാണ് സ്ഥിതി ചെയ്യുന്നത്. കാഞ്ചീപുരം പട്ടിനും പ്രശസ്തമാണ് ഈ നഗരം.  

വർഗ്ഗം:തമിഴ്നാട്ടിലെ പട്ടണങ്ങൾ
ഹിജഡ

[thumb|175px|right|[ഇൻഡ്യ|ഇൻഡ്യയുടെ തലസ്ഥാനമായ ന്യൂ ഡെൽഹിയിലെ ഒരു ഹിജഡ]]

തെക്കുകിഴക്കേ ഏഷ്യയുടെ സാംസ്കാരിക പശ്ചാത്തലത്തിൽ **ഹിജഡ** (,  ), എന്നതു കൊണ്ട് അർത്ഥമാക്കുന്നത് സ്ത്രീയോ പുരുഷനോ അല്ലാതെ മൂന്നാമത്തേതായ ലിംഗപ്രകൃതി ഉള്ള വ്യക്തി എന്നാണ്‌ . ഇവരിൽ മിക്കവരും ശാരീരികമായി പുരുഷന്മാരോ സമ്മിശ്രലിംഗികളോ ആണെങ്കിലും സ്ത്രീകളുടെ ശരീരപ്രകൃതിയുള്ളവരും ഉണ്ട്‌. ഭാഷയിൽ അവർ സ്വയം പരാമർശിക്കുന്നത് സ്ത്രീകളായാണ്‌. സ്ത്രീകളെ പോലെ അവർ വസ്ത്രധാരണം ചെയ്യുകയും ചെയ്യുന്നു. പുരുഷനായി ജനിച്ചശേഷം ലിംഗമാറ്റ ശസ്ത്രക്രിയയിലൂടെ ഹിജഡകളാകുന്നവരും ഉണ്ടെങ്കിലും ജന്മനാ തന്നെ വ്യതിരിക്തമായ ലിംഗപ്രകൃതി ലഭിച്ചവരാണ്‌ ഇവരിൽ ഏറെയും.ഇംഗ്ലീഷിൽ ഇവരെ *യൂനക്* (Eunuch) എന്ന് പറയുന്നു. എൽജിബിടീഐ എ സമൂഹത്തിലെ (LGBTIA) **ട്രാൻസ് ജെൻഡർ, ഇന്റർസെക്സ്** എന്നീ പദങ്ങൾ ഇവരെ ഉദ്ദേശിച്ചു ഉള്ളതാണ്.

## പേരിനുപിന്നിൽ
ഹിജഡ എന്നത് ഒരു ഹിന്ദി നാമമാണ്. ഹിന്ദിയിൽ ഇത്തരക്കാരെ മൂന്ന് തരത്തിൽ വിളിച്ചു വരുന്നു (1)*ഹിജഡ*, (2)*കിന്നർ*, (3)*ചക്ക*,. ബംഗ്ല ഭാഷയിൽ ഇവരെ *ഹിജല*, *ഹിജ്രെ* എന്നൊക്കെ വിളിക്കുന്നു. തമിഴിൽ *അരവന്നി, അരുവാണി*, എന്നും, ഉറുദുവിൽ *കുസ്ര* എന്നും, പഞ്ചാബിയിൽ *ജങ്ക* എന്നും, ഗുജറാത്തിയിൽ *പാവെയ്യ* എന്നും ഇവർക്കു പേരുകളുണ്ട്.

## ജീവിതശൈലി
[thumb|175px|[പാകിസ്താൻ|പാകിസ്താനിലെ ഇസ്ലാമബാദിൽ തങ്ങളുടെ അവകാശങ്ങൾക്കുവേണ്ടി പ്രകടനം നടത്തുന്ന ഒരുകൂട്ടം ഹിജഡകൾ]]

ഹിജഡകളിൽ ഭൂരിഭാഗവും വളരെ ചെലവ് കുറഞ്ഞ ജീവിതശൈലി പിന്തുടരുന്നവരാണ്. ഇവർ സമൂഹത്തിൽ നിന്നും അകന്നുമാറി ഒറ്റപ്പെട്ടു താമസിക്കുന്നു. തെരുവിൽ നിന്നും, ബസ്, തീവണ്ടി തുടങ്ങിയ വാഹനങ്ങളിൽ യാത്രചെയ്യുന്നവരിൽ നിന്നും പണം പിരിച്ചും, കല്ല്യാണങ്ങളിലും മറ്റും നൃത്തം കളിച്ചും, പാട്ടു പാടിയും, ഇവർ ജീവിക്കാനാവശ്യമായ പണം സമ്പാദിക്കുന്നു.

## സിനിമാ, ടി വി മേഖലയിൽ

### ടെലിവിഷനിൽ
തമിഴ് ചാനലായ വിജയ ടി വിയിൽ *ഇപ്പടിക്കു റോസ്* എന്ന ഒരു പരിപാടി ഒരു ബിരുദധാരിയായ ഹിജഡയാണ് അവതരിപ്പിക്കുന്നത്. ഈ പരിപാടി നല്ല നിലവാരം പുലർത്തുന്നതായും ചൂണ്ടിക്കാണിക്കപ്പെട്ടിട്ടുണ്ട്. 

### സിനിമയിൽ
ഹിജഡകളായ *കർപ്പഗ, രേവതി* എന്നിവർ മുഖ്യ കഥാപാത്രങ്ങളായി വേഷമിട്ടവയാണ്‌ *പാൽ, തൈനാവട്ട്* എന്നീ തമിഴ് ചലച്ചിത്രങ്ങൾ. ഹിജഡകളെക്കുറിച്ചുള്ള ലോകത്തിന്റെ കാഴ്ചപ്പാട് മാറ്റിമറിക്കാൻ പോന്ന കഥാപാത്രത്തെയാണ് രേവതിയ്ക്ക് തൈനാവട്ടിൽ നല്കിയിരിക്കുന്നതെന്നാണ് ഈ ചിത്രത്തിൻറെ സംവിധായകനായ കതിർ അവകാശപ്പെട്ടിട്ടുണ്ട്..

## പുറത്തേക്കുള്ള കണ്ണികൾ

* Sangama - Leading Hijra Human Rights Organisation in India
* Neelam and Laxmi - Portraits of hijras living in Mumbai (2005), by journalist and author Sonia Faleiro
* Eunuch MP takes seat - BBC world news- News on Shabnam Mausi, Hijra MP
* http://ai.eecs.umich.edu/people/conway/TS/PUCL/PUCL%20Report.html
* http://www.manoramaonline.com/cgi-bin/MMOnline.dll/portal/ep/malayalamContentView.do?tabId=0&programId=1073776557&contentId=4897688&contentType=EDITORIAL&articleType=Malayalam%20News

## അവലംബം

വർഗ്ഗം:സാമൂഹികം
ഖാരിഇ്

ഖുർആൻ പാരായണം ചെയ്യുന്ന (ഓതുന്ന) വ്യക്തിയെ (, ബഹുവചനം **ഖുറാ**') ഖാരിഇ് (Reader) എന്ന് പറയുന്നു. പാരായണ നിയമം അഥവാ തജ്‌വീദ് അനുസരിച്ചാണ് ഖുർആൻ പാരായണം നിർവ്വഹിക്കേണ്ടത്. ഖാരിഅ് ആകുന്നതിനു മുൻപ് ഖുർ-ആൻ മനഃപാഠമാക്കുന്നത് അഭിലഷണീയമായി കണക്കാക്കപ്പെടുന്നു.

## പ്രശസ്ത ഖുറ‌‌ഃ
*ശൈഖ് ഹാഫിസ് അൽ-ഗാസി (യുനൈറ്റഡ് കിംഗ്ഡം)
*ശൈഖ് ബറകതുള്ള സലീം (അഫ്ഖാനിസ്ഥാൻ)
*ശൈഖ് അബുൽ ഐനാൻ ഷിയെഷ- أبو العينين شعيشع (ഈജിപ്റ്റ്)
*ശൈഖ് മുഹമ്മദ് അയ്യൂബ് (മിയാന്മാർ}
*ശൈഖ് മുസ്ത്ഫ ഇസ്മായിൽ (ഈജിപ്റ്റ്)
*ശൈഖ് മിഷരി ബിൻ റാഷിദ് അൽ അഫാസി (കുവൈറ്റ്)
*ശൈഖ് റമദാൻ ഹജ്ജാജ് ഇൽ-ഹിന്ദാവി (ഈജിപ്റ്റ്)
*ശൈഖ് ഡോ. അഹമ്മദ് നുഐന (ഈജിപ്റ്റ്)
*ശൈഖ് മഹ്മൂദ് അലിൽ-ബന്ന (ഈജിപ്റ്റ്)
*ശൈഖ് മുഹമ്മദ് അൽ-ലതി (ഈജിപ്റ്റ്)
*ശൈഖ് സയ്യിദ് മിത്വാലി (ഈജിപ്റ്റ്)
*ഷൈഖ് സകരിയ്യ ബദത് (India)
*ശൈഖ് മഹ്മൂദ് തബ്ലവി (ഈജിപ്റ്റ്)
*ശൈഖ് താഹാ അൽ-ഫഷ്നി (ഈജിപ്റ്റ്)
*ശൈഖ് ഒമർ ക്യൂഅശ്ബരി (Morocco)
*ഖാരിഇ് അബു അബ്ദില്ല അൽ-മുസഫ്ഫർ  (Tunisia)
*ശൈഖ് ഇബ്രാഹീം അൽ-ഷഹ്ഷഹീ - الشيخ ابراهيم عبد الفتّاح الشعشاعي (ഈജിപ്റ്റ്)
*ഹാഫിസ് ഇസ്മായിൽ ബിസർ (Turkey)
*ശൈഖ് അബുൽ ബാസിത് അബ്ദുസ് സമദ് (ഈജിപ്റ്റ്)
*ശൈഖ് മഹ്മൂദ് അൽ-ഉസാരി (ഈജിപ്റ്റ്)
*ശൈഖ് മുഹമ്മദ് അൽ-മിൻഷാവി (ഈജിപ്റ്റ്)
*ശൈഖ് മഹ്മൂദ് അൽ-മിൻഷാവി (ഈജിപ്റ്റ്)
*ശൈഖ് ഷഹാത് മുഹമ്മദ് അൻ വർ (ഈജിപ്റ്റ്)
*ശൈഖ് മുഹമ്മദ് ബസ്യൂനി (ഈജിപ്റ്റ്)
*Sheikh മുഹമ്മദ് ജിബ്രീൽ (ഈജിപ്റ്റ്)
*Drs. കെ.എച്. നസ് റുല്ല ജമാലുദ്ദീൻ (ഇന്തോനേഷ്യ)
*ഹാജി റസ്ദി കമറുൽ ഹൈലൻ (മലേഷ്യ)
*മുഹമ്മദ് ഹുസൈൻ മുഹമ്മദ് യൂനുസ് (മലേഷ്യ)
*ഹാജി അബ്ദുൽ റഹിമാൻ ഹാജി അഹമ്മദ് (മലേഷ്യ)
*ഹാജി ഇസ്മയിൽ ഹാഷിം (മലേഷ്യ)
*ഹാജി മൊക്താർ ഹാജി അഹമ്മദ് (മലേഷ്യ)
*ഹജ്ജഹ് റുകിയ്യ സുലോങ്ങ് (മലേഷ്യ)
*ഹജ്ജഹ് ഫരീദ മാറ്റ് സമാൻ (മലേഷ്യ)
*ഖാരിഇ് ഷാക്കിർ ഖസ്മി - قارى شاكر قاسمى (പാകിസ്താൻ)
*ഖാരിഇ് വഹീദ് സാഫർ ഖസ്മി (പാകിസ്താൻ)
*ഖാരിഇ് സാഹിർ ഖസ്മി (പാകിസ്താൻ)
*ഖാരിഇ് മുഹമ്മദ് ഇല്യാസ് (പാകിസ്താൻ)
*ഖാരിഇ് സയ്യിദ് സദ്ഖത് അലി (പാകിസ്താൻ)
*ഖാരിഇ് കറാമത് അലി നീമി (പാകിസ്താൻ)
*ഖാരിഇ് അബ്ദിറാഷിദ് സൂഫി  (സോമാലിയ)
*ഖാരിഇ് സാദ് അബ്ദുല്ല (സോമാലിയ)
*ഖാരിഇ് മുഹമ്മദ് ഹസ്സൻ (സോമാലിയ)
*ഖാരിഇ് അഹമ്മദ് അബ്ബാസ് (സോമാലിയ)
*ഖാരിഇ് ഹാറുൻ അമിൻ (യുനൈറ്റഡ് സ്റ്റേറ്റ് ഓഫ് അമേരിക്ക)
*ഖാരിഇ് മുഹമ്മദ് റിദ്വാൻ അൽ-ജിഫ്രഇ - الحبيب محمد رضوان الجفري (ഇന്തോനേഷ്യ)

## Related Links
*Hafiz
*Qur'an
*Tajwid

## External links
*Qari & Other Quarn Videos 
*Islam Quran Sunnah - The Right Path
*http://www.alafasy.com
*http://www.quran-voice.com
*Qur'an recitation 
*http://www.qquran.com/
*http://www.islamwave.net/ 
*Learn to read Quran with Tajweed from Qualified Quran Tutors from your home
 -->
മൊകേരി ഗ്രാമപഞ്ചായത്ത്

**<span class="plainlinks">[[Pannniyannur Gramapanchayath|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Pannniyannur_Gramapanchayath

കണ്ണൂർ ജില്ലയിൽ തലശ്ശേരി താലൂക്കിലെ Panoor ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **മൊകേരി ഗ്രാമപഞ്ചായത്ത്**.2006-ൽ പെരിങ്ങളം നിയോജകമണ്ഡലത്തിൽ ഉൾപ്പെട്ടിരുന്ന ഈ ഗ്രാമപഞ്ചായത്ത്, ഇപ്പോൾ കൂത്തുപറമ്പ് നിയോജകമണ്ഡലത്തിലാണ്‌ ഉൾപ്പെടുന്നത്. പുനംനമ്പൂതിരി, ചെറുശ്ശേരിനമ്പൂരി എന്നീ കവിശ്രേഷ്ഠൻമാരുടെ ജന്മദേശം ഇവിടെയായിരുന്നു എന്ന് കരുതപ്പെടുന്നു.

## പേരിനു പിന്നിൽ
പണ്ടു കാലങ്ങളിൽ മൊകേരിയുടെ മിക്കവാറും പ്രദേശങ്ങൾ വെള്ളം കെട്ടി നിൽക്കുന്ന സ്ഥലങ്ങളായിരുന്നു. വെള്ളം കെട്ടി നിൽക്കുന്ന പ്രദേശങ്ങളെ തമിഴിൽ ‘ഏരി’ എന്ന് വിളിച്ചിരുന്നു. മീൻ പിടുത്തക്കാരായ മൊകയന്മാർ ഈ ഏരി പ്രദേശത്ത് താമസിച്ചതാവാം മൊകേരി എന്ന പേരിന് നിദാനം. ഏരിയുടെ മുഖമായതിനാൽ മുഖയേരി എന്ന പദം ലോപിച്ച് മൊകേരി ആയി എന്നും മുഖ്യയേരി ലോപിച്ച് മൊകേരി ആയതാണെന്നുമുള്ള വാദഗതികൾ നിലവിലുണ്ട്.

## ഗ്രാമ പഞ്ചായത്ത് വാർഡുകൾ
സി.പി.ഐ(എം)-ലെ ടി.പി.രാജൻ ആണ്‌ ഗ്രാമപഞ്ചായത്ത് പ്രസിഡന്റ്. മൊകേരി ഗ്രാമപഞ്ചായത്തിൽ 14 വാർഡുകളാണുള്ളത്.

## ഭൂമിശാസ്ത്രം

### അതിരുകൾ
*വടക്ക്:പാട്യം, പാത്തിപ്പുഴ
*പടിഞ്ഞാറ്:കതിരൂർ, ചാടാലപ്പുഴ
*കിഴക്ക്:  കുന്നോത്ത്പറമ്പ്, 
*തെക്ക്: പാനൂർ , പന്ന്യന്നൂർ, പുഞ്ചത്തോട്
### ഭൂപ്രകൃതി
ഭൂപ്രകൃതിയുടെ അടിസ്ഥാനത്തിൽ പഞ്ചായത്തിനെ ഉയർന്ന പ്രദേശം, ചരിവു പ്രദേശം, സമതലം, താഴ്ന്ന പ്രദേശം, സമതലം, താഴ്ന്ന സ്ഥലങ്ങൾ, വയലുകൾ എന്നിങ്ങനെ അഞ്ചാക്കി തരം തിരിക്കാവുന്നതാണ്‌. വള്ള്യായിക്കുന്ന്, കൂരാറക്കുന്ന്, കല്ലുവച്ചപറമ്പ് എന്നീ മൂന്ന് കുന്നുകളും അവയ്ക്കിടയിലെ സമതലങ്ങളും തോടുകളും വയലുകളും ചേർന്നതാണ്‌ മൊകേരി പഞ്ചായത്ത്.
### ജലപ്രകൃതി
പഞ്ചായത്തിന്റെ പടിഞ്ഞാറെ അതിർത്തിയിലൂടെ പാത്തിപാലം പുഴ ഒഴുകുന്നു. പുഞ്ചത്തോട് തെക്കേ അതിർത്തിയിലൂടെ ഒഴുകി ചാടാലപ്പുഴയിൽ ചേരുന്നു.
 
## സ്ഥിതിവിവരക്കണക്കുകൾ

## ചരിത്രം
അവിഭക്ത പാനൂർ പഞ്ചായത്തിന്റെ ഭാഗമായിരുന്ന ചില പ്രദേശങ്ങൾ ഉൾപ്പെടുത്തി 1962-ലാണ്‌ മൊകേരി ഗ്രാമപഞ്ചായത്ത് രൂപവത്കരിച്ചത് 

## ഗതാഗതം
പാനൂർ-കൂത്തുപറമ്പ് സംസ്ഥാന പാത ഈ പഞ്ചായത്തിലൂടെയാണ്‌ കടന്നുപോകുന്നത്.ഇത് പണ്ട് കോട്ടയം രാജവംശക്കാർ പനോളിയിലേക്ക് വരാനുപയോഗിച്ചിരുന്ന പ്രധാന പാതയായിരുന്നു
## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കിൻഷസ

[right|220px|thumb|The [La Gombe (Kinshasa)|ലാ ഗോംബെ ജില്ല, കിൻഷസയിലെ ബൊളിവാർഡ് ദു 30 ജുയിനിൽനിന്നു മാറി.]]

ഡെമോക്രാറ്റിക്ക് റിപ്പബ്ലിക്ക് ഓഫ് കോംഗോയുടെ തലസ്ഥാനവും രാജ്യത്തെ ഏറ്റവും വലിയ നഗരവുമാണ്‌ **കിൻഷസ** (മുമ്പ് ഫ്രഞ്ചിൽ *ലെയോപ്പോഡ്‌വില്ലെ* ഡച്ച് *ലെയോപ്പോഡ്സ്റ്റാഡ്*). **കോംഗോ കിൻഷസ** എന്നും അറിയപ്പെടുന്ന ഈ നഗരം കോംഗോ നദിയുടെ തീരത്താണ്‌ സ്ഥിതി ചെയ്യുന്നത്.

## അവലംബം



വർഗ്ഗം:കിൻഷസ
വർഗ്ഗം:ആഫ്രിക്കയിലെ തലസ്ഥാനങ്ങൾ
തിരുവാങ്കുളം

എറണാകുളം ജില്ലയിലെ കണയന്നൂർ താലൂക്കിന്റെ പരിധിയിൽ വരുന്ന ഒരു ഗ്രാമമാണ് **തിരുവാങ്കുളം**. 2010 വരെ ഇത് ഒരു ഗ്രാമപഞ്ചായത്തായിരുന്നു. പിന്നീട് ഈ പഞ്ചായത്തിനെ തൃപ്പൂണിത്തുറ നഗരസഭയിൽ ചേർക്കുകയുണ്ടായി. തൃപ്പൂണിത്തുറ ഹിൽ പാലസ്, കൂടാതെ കൊച്ചി റിഫൈനറി, ഭാരത് പെട്രോളിയം, ഇന്ത്യൻ ഓയിൽ, ഹിന്ദുസ്ഥാൻ പെട്രോളിയം തുടങ്ങിയ കമ്പനികളും തിരുവാങ്കുളത്തിനു സമീപമാണ്.

## പേരിനുപിന്നിൽ
പേരിന്റെ ഉത്ഭവത്തിനെക്കുറിച്ച് വ്യക്തതയില്ല. തിരുവൻ എന്ന ദേവന്റെ നാമത്തിലുള്ള ക്ഷേത്രവും അതിന്റെ കുളവും ചേർന്ന നാമം തിരുവാങ്കുളം ആയതായി ചില ചരിത്രകാരന്മാർ കരുതുന്നു.

## നദികൾ
തിരുവാങ്കുളം ഗ്രാമത്തിന്റെ കിഴക്ക് ചിത്രപ്പുഴയും വടക്ക് ചമ്പക്കര കനാലും പടിഞ്ഞാറ് കണിയാപുള്ളി പുഴയും ഒഴുകുന്നു.

## റോഡുകൾ
കൊച്ചി - മധുര ദേശീയപാത (NH-49) തിരുവാങ്കുളം ഗ്രാമത്തിലൂടെയാണ് കടന്നു പോകുന്നത്. 

## ജീവിതമാർഗ്ഗം
തിരുവാങ്കുളത്തുള്ള ആളുകളുടെ പ്രധാന വരുമാനമാർഗ്ഗം കൃഷിയാണ്. കൂടാതെ ചില ചെറുകിട വ്യവസായ യൂണിറ്റുകളും ഇവിടെയുണ്ട്. പ്രധാനമായി ഉള്ളത്, കുപ്പിയുടെ അടപ്പുകൾ ഉണ്ടാക്കുന്ന മൂന്നോ നാലോ യൂണിറ്റുകളാണ്.

## സർക്കാർ ആഫീസുകൾ
* വില്ലേജ് ആഫീസ്
* മുനിസിപ്പാലിറ്റി ആഫീസ്
* മൃഗാശുപത്രി
* പ്രാഥമിക ആരോഗ്യ കേന്ദ്രം.
* ഗവൺമെന്റ് സ്കൂൾ

## ആരാധനാലയങ്ങൾ
**ക്ഷേത്രങ്ങൾ**
* പാഴൂർമറ്റം മാരിയമ്മൻ കോവിൽ
* പെരുന്നിനാകുളം ശിവക്ഷേത്രം
* ശ്രീകൃഷ്ണ ക്ഷേത്രം
* തിരുവാങ്കുളം ശിവക്ഷേത്രം
* തിരുവാങ്കുളം മാരിയമ്മൻ കോവിൽ
* വയൽത്തൂർ ഭദ്രാക്ഷേത്രം
* കുന്നത്തുകുളങ്ങര കാവ്
**ക്രിസ്ത്യൻ ആരാധനാലയങ്ങൾ**
* മർത്തോമ്മാപള്ളി
* തിരുവാങ്കുളം കത്തോലിക്കാ പള്ളി  

## വിനോദസഞ്ചാരം
തിരുവാങ്കുളം ഗ്രാമത്തിൽ സ്ഥിതി ചെയ്യുന്ന ഹിൽ പാലസ് മ്യൂസിയം ഒരു അറിയപ്പെടുന്ന വിനോദസഞ്ചാര ആകർഷണമാണ്.

## അവലംബങ്ങൾ

വിഭാഗം:എറണാകുളം ജില്ലയിലെ ഗ്രാമങ്ങൾ
മാക് ബുക്ക് പ്രോ

2006 ജനുവരിയിൽ ആപ്പിൾ ഇൻകോർപ്പറേറ്റ് നിർമിച്ച മാക്കിന്റോഷ് നോട്ട്ബുക്ക് കമ്പ്യൂട്ടറുകളുടെ ഒരു നിരയാണ് **മാക്ബുക്ക് പ്രോ**. ഉപഭോക്തൃ കേന്ദ്രീകൃത മാക്ബുക്ക് എയറിനെക്കാൾ ഉയർന്ന നിലവാരമുള്ള മാക്ബുക്ക് കുടുംബത്തിലെ മോഡലാണിത്, ഇത് 13 ഇഞ്ച് 16 ഇഞ്ച് വെർഷൻ സ്ക്രീൻ സൈസുകളിൽ വിൽക്കുന്നു. 17 ഇഞ്ച്, 15 ഇഞ്ച് പതിപ്പ് യഥാക്രമം 2006 ഏപ്രിൽ മുതൽ 2012 ജൂൺ വരെയും ജനുവരി 2006 മുതൽ ജനുവരി 2020 വരെയും വിറ്റു. ആദ്യ തലമുറ മാക്ബുക്ക് പ്രോ പവർബുക്ക് ജി4 ന്റെ രൂപകൽപ്പന ഉപയോഗിച്ചു, പക്ഷേ പവർപിസി ജി4 ചിപ്പുകൾക്ക് പകരം ഇന്റൽ കോർ പ്രോസസ്സറുകൾ നൽകി, ഒരു വെബ്ക്യാം ഇതിനോടൊപ്പം ചേർത്തു, മാത്രമല്ല മാഗ് സേഫ് പവർ കണക്റ്റർ കൂടി അവതരിപ്പിച്ചു. 15 ഇഞ്ച് മോഡൽ 2006 ജനുവരിയിൽ അവതരിപ്പിച്ചു; ഏപ്രിലിൽ 17 ഇഞ്ച് മോഡലും. പിന്നീടുള്ളവയിൽ ഇന്റൽ കോർ 2 ഡ്യുവോ പ്രോസസ്സറുകളും എൽഇഡി ബാക്ക്ലിറ്റ് ഡിസ്പ്ലേകളും ചേർത്തു.

രണ്ടാം തലമുറ മോഡൽ 2008 ഒക്ടോബറിൽ 13 ഇഞ്ചും 15ഇഞ്ചും വേരിയന്റുകളിൽ ഇറങ്ങി, 2009 ജനുവരിയിൽ 17 ഇഞ്ച് വേരിയന്റുകൂടി വന്നു. "യൂണിബോഡി" മോഡൽ എന്ന് വിളിക്കുന്നു, കാരണം അതിന്റെ കേസ് ഒരൊറ്റ അലുമിനിയത്തിൽ നിന്ന് മെഷീൻ വഴി ചെയ്തതാണ്, ഇതിന് നേർത്ത ഫ്ലഷ് ഡിസ്പ്ലേ, പുനർരൂപകൽപ്പന ചെയ്ത ട്രാക്ക്പാഡ്, അതിന്റെ മുഴുവൻ ഉപരിതലവും ഒരൊറ്റ ക്ലിക്ക് ചെയ്യാവുന്ന ബട്ടണും, പുനർരൂപകൽപ്പന ചെയ്ത കീബോർഡും ഉൾക്കൊള്ളുന്നു. തുടർന്നു വന്ന അപ്‌ഡേറ്റുകളിൽ ഇന്റൽ കോർ i5, i7 പ്രോസസ്സറുകൾ കൊണ്ടുവന്നു, ഇന്റലിന്റെ തണ്ടർബോൾട്ട് അവതരിപ്പിച്ചു.

2012 ൽ മൂന്നാം തലമുറ മാക്ബുക്ക് പ്രോ പുറത്തിറങ്ങി: 2012 ജൂണിൽ 15 ഇഞ്ച്, ഒക്ടോബറിൽ 13 ഇഞ്ച് മോഡൽ. ഇത് അതിന്റെ മുൻഗാമിയേക്കാൾ കനംകുറഞ്ഞതാണ്, സോളിഡ്-സ്റ്റേറ്റ് സ്റ്റോറേജ് (SSD) ഉള്ളത് അതിന്റെ നിലവാരം വർദ്ധിച്ചു, എച്ച്ഡിഎംഐ(HDMI), ഉയർന്ന റെസല്യൂഷൻ റെറ്റിന ഡിസ്പ്ലേ എന്നിവ ഉൾപ്പെടുത്തിയിട്ടുണ്ട്. ഇതിൽ ഇഥർനെറ്റ്, ഫയർവെയർ പോർട്ടുകളും ഒപ്റ്റിക്കൽ ഡ്രൈവും ഇല്ലാതാക്കി.
## മോഡലുകൾ

## അവലംബം

## പുറം കണ്ണികൾ
* ആപ്പിൾ - മാക് ബുക്ക് പ്രോ
* ആപ്പിൾ - മാക് ബുക്ക് പ്രോ Technical Specifications
* ആപ്പിൾ - Notebook Comparison Chart
* 15-inch മാക് ബുക്ക് പ്രോ Developer Note
* 17-inch മാക് ബുക്ക് പ്രോ Developer Note
* Apple MacBook Pro at WikiSpecs  
* Information on yellowish LED-backlit display defect
* Source For Info On Potential MacBook Pro Flaws 
* Complete Disassembly Guide to the Macbook Pro 15"
* Macbook Pro Disassembly Photographs 
* MacBook Pro ICC Color Profile Downloads 

വിഭാഗം:ആപ്പിൾ ഹാർഡ്‌വെയർ
മാത്തമാറ്റിക്ക

ശാസ്ത്ര സാങ്കേതികം എൻജിനീയറിങ്ങ്, ഗണിതം തുടങ്ങി മറ്റുള്ള സാങ്കേതിക മേഖലകളിൽ ഉപയോഗിക്കുന്ന ഗണിത സോഫ്റ്റ്വെയറാണ് **മാത്തമാറ്റിക്ക** (Mathematica). സ്റ്റീഫൻ വോൾഫ്രമിന്റെ ആശയമായി രൂപം കൊണ്ട ഇത് ശേഷം ഗണിതപ്രതിഭകളും പ്രോഗ്രാമർമാരുമടങ്ങുന്ന ഒരു സംഘമാണ് അമേരിക്കയിലെ ഇല്ലിനോയിസിലെ ഷാമ്പയിനിലുള്ള വോൾഫ്രം റിസേർച്ചിൽ  വികസിപ്പിച്ചെടുത്തത്.

## മുഖവുര
രണ്ട് ഭാഗങ്ങളുള്ളതാണ്‌ മാത്തമാറ്റിക്ക, "കേർണലും" (kernel), ഫ്രണ്ട് എൻഡും (front end). കെർണൽ ഗണിത സമവാക്ക്യങ്ങൾ സ്വീകരിക്കുകയും അതിന്റെ ഫലം തിരിച്ച് നൽകുകയും ചെയ്യുന്നു. ഡോക്യുമെന്റിലധിഷ്ഠിതമായ ഗ്രാഫിക്കൽ യൂസർ ഇന്റർഫേസാണ്‌ ഫ്രണ്ട് എൻഡ്.

### സവിശേഷതകൾ
മാത്തമാറ്റിക്കയുടെ ചില സവിശേഷതകൾ താഴെ കൊടുത്തിരിക്കുന്നു.

* അടിസ്ഥാനപരവും സവിശേഷവുമായ ഗണിത ഫങ്ങ്ഷനുകളുടെ ശേഖരം.
* ദ്വിമാന ത്രിമാന ഡേറ്റായുടേയും ഫങ്ങ്ഷനുകളുടേയും ചിത്രീകരണോപാധികൾ.
* ചതുമൂശ ഡേറ്റാ തുടങ്ങിയവ കൈകാര്യം ചെയ്യാനുള്ള ഉപാധികൾ.

## അവലംബം
ക്രോക്കഡിലിയ

ഉരഗങ്ങളുടെ ഒരു ഓർഡറാണ് **ക്രോക്കഡിലിയ**. ഏകദേശം 8 കോടി 40 ലക്ഷം വർഷങ്ങൾക്ക് മുമ്പ് ക്രെറ്റാഷ്യസ് കാലഘട്ടത്തിലാണ് ഇവ ആദ്യമായി പ്രത്യക്ഷപ്പെട്ടത്. ഇന്ന് ജീവിച്ചിരിക്കുന്ന ജീവികളിൽ പക്ഷികളുടെ ഏറ്റവും അടുത്ത ബന്ധുക്കൾ ഇവയാണ്. ആർക്കോസോറിയ വിഭാഗത്തിലെ ഇന്ന് ജീവിച്ചിരിക്കുന്ന രണ്ടേ രണ്ട് വർഗ്ഗങ്ങൾ ക്രോക്കഡിലിയകളും പക്ഷികളുമാണ്. മുതല (ക്രോക്കഡൈൽ),  അലിഗേറ്റർ, ഘരിയൽ (ചീങ്കണ്ണി), കെയ്മാൻ എന്നീ കുടുംബങ്ങളാണ് ക്രോക്കഡിലിയയിൽ ഉൾപ്പെടുന്നത്.

## അവലംബം

വർഗ്ഗം:ഉരഗങ്ങൾ
വർഗ്ഗം:ക്രോക്കഡിലിയ
വർഗ്ഗം:സജീവ ഫോസിലുകൾ
അഡോബി ഓഡിഷൻ

അഡോബി സിസ്റ്റംസിന്റെ ഒരു ഡിജിറ്റൽ ഓഡിയോ എഡിറ്റിങ് കംമ്പ്യൂട്ടർ സോഫ്റ്റ്വെയറാണ് **അഡോബി ഓഡിഷൻ** (പൂർവ്വനാമം: **കൂൾ എഡിറ്റ് പ്രൊ**). ബഹുതലവും, നോൺ-ഡിസ്ട്രക്റ്റീവ് മിക്സ്/എഡിറ്റ് എൻവയോണ്മെന്റും ഡിസ്ട്രക്റ്റീവ് രീതിയിലുള്ള തരംഗരൂപ എഡിറ്റിങ്ങ് എന്നിവ ഇതിന്റെ പ്രധാന സവിശേഷതകളാണ്‌.

## ഉത്ഭവം
1990 ൽ മൈക്രോസോഫ്റ്റിലെ മുൻ ജീവനക്കാരായ റോബർട്ട് എല്ലിസണും ഡേവിഡ് ജോൺസ്റ്റണും ചേർന്ന് സ്ഥാപിച്ച സിണ്ട്രിലിയം സോഫ്റ്റ്‌വേർ എന്ന കമ്പനി വികസിപ്പിച്ചെടുത്ത കൂൾ എഡിറ്റ് ഒരു ക്രിപ്പിൾവെയറാട്ടായിരുന്നു ആദ്യം വിതരണം ചെയ്തിരുന്നത്. പൂർണ്ണമായ പതിപ്പ് അന്നത്തെ കാലത്ത് വളരെ ഉപയോഗപ്രദമായ ഒന്നായിരുന്നു. ശേഷം സിണ്ട്രിലിയം കൂൾ എഡിറ്റ് പ്രൊ പുറത്തിറക്കുകയും ചെയ്തു, ഇതിൽ ബഹുതല ഓഡിയോ ട്രാക്കുകൾ കൈകാര്യം ചെയ്യാനുള്ള കഴിവിനോടൊപ്പം മറ്റു സവിശേഷതകളും ഉൾകൊള്ളിക്കപ്പെട്ടു. പക്ഷേ നശീകരണ രീതിയിലുള്ള ഓഡിയോ പ്രൊസസ്സിങ്ങായിരുന്നു അതിലുണ്ടായിരുന്നത് (അക്കാലത്തെ ഭൂരിഭാഗം കമ്പ്യൂട്ടറുകൾക്കും തൽസമയ ഓഡിയോ പ്രൊസസ്സിങ്ങിനാവശ്യമായ ശക്തിയുള്ള പ്രൊസസ്സറോ മെമ്മറിയോ ഉണ്ടായിരുന്നില്ല). ശേഷം പുറത്തിറങ്ങിയ കൂൾ എഡിറ്റ് പ്രൊ 2 ൽ തൽസമയവും നശീകരണ സ്വഭാവത്തിലുമല്ലാത്ത ഓഡിയോ പ്രൊസസ്സിങ്ങ് കൂട്ടിച്ചേർത്തു, പിന്നീട് പതിപ്പ് 2.1 ൽ സറൗണ്ട് സൗണ്ട് മിക്സിങ്ങും ഒരേസമയം പരിധിയില്ലാത്ത എണ്ണം ട്രാക്കുകൾ കൈകാര്യം ചെയ്യുവാനുമുള്ള സൗകര്യവും ചേർക്കപ്പെട്ടു, നോയിസ് റിഡക്ഷൻ എഫ്.എഫ്.ടി ഇക്വലൈസേഷൻ തുടങ്ങിയവയ്ക്കുള്ള പ്ലഗിനുകളും ഇതിൽ ഉൾകൊള്ളിച്ചിരുന്നു.

സൗജന്യമല്ലാത്ത പതിപ്പായ കൂൾ എഡിറ്റ് പ്രൊ 2.1 നെ സിണ്ട്രിലിയത്തിൽ നിന്നും 2003 മേയിൽ 16.5 ദശലക്ഷം ഡോളറിന് അഡോബി വാങ്ങുകയും ചെയ്തു കൂടെ ലോപ്പോളജി എന്ന വലിയ ലൂപ്പ് ലൈബ്രറിയും. ശേഷം അഡോബി ഇതിന്റെ പേര് "അഡോബി ഓഡിഷൻ" എന്നാക്കുകയും ചെയ്തു.

വിഭാഗം:ആപ്ലിക്കേഷൻ സോഫ്റ്റ്‌വെയർ
പവർ മാക് ജി4

ആപ്പിൾ നിർമ്മിച്ച് പുറത്തിറക്കുന്ന പേഴ്സണൽ കമ്പ്യൂട്ടറുകളുടെ ഒരു ശ്രേണിയാണ് **പവർ മാക് ജി4**. പവർ പിസി ജി4 ശ്രേണിയിൽപ്പെട്ട പ്രോസ്സസറുകളാണ് പവർ മാക് ജി4-ൽ ഉപയോഗിക്കുന്നത്.പവർ മക്കിന്റോഷ് ലൈനിന്റെ ഭാഗമായി 1999 മുതൽ 2004 വരെ പവർപിസി ജി4 സീരീസ് മൈക്രോപ്രൊസസ്സറുകൾ ഉപയോഗിച്ച് നിർമ്മിച്ച പവർ മാക് ജി4 ആപ്പിൾ ആദ്യത്തെ "പേഴ്‌സണൽ സൂപ്പർ കമ്പ്യൂട്ടേഴ്സായി" വിപണിയിൽ എത്തിച്ചു, 4 മുതൽ 20 ജിഗാഫ്ലോപ്‌സ് വരെ വേഗത കൈവരിക്കാൻ ഈ പവർ മാക്കിനായി. "മാക്" എന്ന് ഔദ്യോഗികമായി ചുരുക്കിയ നിലവിലുള്ള ആദ്യത്തെ മാക്കിന്റോഷ് ഉൽപ്പന്നമാണിത്, കൂടാതെ ക്ലാസിക് മാക് ഒഎസിലേക്ക് ബൂട്ട് ചെയ്യാൻ കഴിയുന്ന അവസാന മാക്കാണിത്.

ആപ്പിളിന്റെ വികസിപ്പിച്ചുകൊണ്ടിരിക്കുന്ന വ്യാവസായിക രൂപകൽപ്പനയുമായി പൊരുത്തപ്പെടുന്നതിനും വർദ്ധിച്ചുവരുന്ന ശീതീകരണ ആവശ്യങ്ങൾക്കനുസൃതമായി കാര്യമായ മാറ്റങ്ങളോടെയും പവർ മാക്കിന്റോഷ് ജി3 (ബ്ലൂ ആൻഡ് വൈറ്റ്) ഉപയോഗിച്ച് അവതരിപ്പിച്ച എൻക്ലോഷർ ശൈലി പവർ മാക് ജി4-ന്റെ അഞ്ച് വർഷത്തെ ഉൽപ്പാദന പ്രവർത്തനത്തിലൂടെ നിലനിർത്തി. പവർ മാക് ജി 5 അവതരിപ്പിച്ചതോടെ ജി4 പിൻവലിച്ചു.
## മോഡലുകൾ

1999 ഓഗസ്റ്റ് 31-ന് സാൻഫ്രാൻസിസ്കോയിൽ വെച്ച് നടന്ന സെയ്ബോൾഡ് കോൺഫറൻസിൽ വെച്ചാണ് പവർ മാക് ജി4 ആദ്യം പുറത്ത് വന്നത്. 400,450,500 മെഗാഹെർട്സ് കോൺഫിഗറേഷനുകളിൽ ഇത് ലഭ്യമായിരുന്നു.

## ഡിഡിആർ മോഡലുകൾ
## ഇതും കാണുക

* പവർ മാക് G4 ക്യൂബ്
വിഭാഗം:ആപ്പിൾ ഹാർഡ്‌വെയർ

## അവലംബം
മാക് ബുക്ക്(2006–2012)

ആപ്പിൾ കമ്പനി മെയ് 2006 മുതൽ ഫെബ്രുവരി 2012 വരെ നിർമ്മിച്ച് പുറത്തിറക്കിയ മാക്കിൻന്റോഷ് നോട്ട്ബുക്ക് കമ്പ്യൂട്ടറുകളുടെ ഒരു ശ്രേണിയാണ് **മാക് ബുക്ക്**. എൻട്രി ലെവൽ ലാപ്‌ടോപ്പിന്റെ അതേ ഉദ്ദേശ്യത്തോടെ 2015-ൽ ഇതേ പേരിലുള്ള കമ്പ്യൂട്ടറുകളുടെ ഒരു പുതിയ നിര പുറത്തിറങ്ങി.പവർപിസിയിൽ നിന്ന് ഇന്റൽ പ്രോസസറുകളിലേക്കുള്ള ആപ്പിളിന്റെ മാറ്റത്തിന്റെ ഭാഗമായി ഇത് ഐബുക്ക് സീരീസ് നോട്ട്ബുക്കുകൾക്ക് പകരം ഉപയോഗത്തിൽ വന്നു. ഉപഭോക്തൃ, വിദ്യാഭ്യാസ വിപണികളെ ലക്ഷ്യമിട്ടായിരുന്നു മാക്ബുക്ക്.എക്കാലത്തെയും മികച്ച വിൽപ്പനയുള്ള മാക്കിന്റോഷ് ആയിരുന്നു അത്. 2008-ൽ അഞ്ച് മാസക്കാലം, യുഎസ് റീട്ടെയിൽ സ്റ്റോറുകളിൽ ഏത് ബ്രാൻഡിലും ഏറ്റവും കൂടുതൽ വിറ്റഴിക്കപ്പെടുന്ന ലാപ്‌ടോപ്പായിരുന്നു ഇത്. മൊത്തത്തിൽ, മാക്ബുക്ക് ബ്രാൻഡ് "പ്രീമിയം ലാപ്‌ടോപ്പുകളുടെ ലോകത്ത് ഏറ്റവുമധികം വിറ്റഴിക്കപ്പെടുന്ന നിര" ആണ്. 

മാക്ബുക്കിന് മൂന്ന് വ്യത്യസ്ത ഡിസൈനുകൾ ഉണ്ട്. ഒറിജിനൽ മോഡൽ പോളികാർബണേറ്റിന്റെയും ഫൈബർഗ്ലാസ് കേസിംഗിന്റെയും സംയോജനമാണ് ഉപയോഗിച്ചത്, അത് ഐബുക്ക് ജി4(iBook G4)-ന്റെ മാതൃകയിലാണ്. 15 ഇഞ്ച് മാക്ബുക്ക് പ്രോയ്‌ക്കൊപ്പം 2008 ഒക്ടോബറിൽ രണ്ടാമത്തെ തരം അവതരിപ്പിച്ചു; മാക്ബുക്ക് വിലയേറിയ ലാപ്‌ടോപ്പിന്റെ യൂണിബോഡി അലുമിനിയം കേസിംഗാണുള്ളത്, പക്ഷേ ഫയർവയർ ഒഴിവാക്കി. 2009-ന്റെ അവസാനത്തിൽ അവതരിപ്പിച്ച മൂന്നാമത്തെ ഡിസൈൻ, സമാനമായ യൂണിബോഡി ഡിസൈൻ നിലനിർത്തിയിരുന്നുവെങ്കിലും വെളുത്ത പോളികാർബണേറ്റിലേക്ക് തിരിച്ചു വന്നു.
## മാക് ബുക്ക്
രണ്ട് ഡിസൈനുകളാണ് മാക് ബുക്കിന് ഉള്ളത്.
### പോളികാർണേറ്റ് മാക് ബുക്ക്

''കുറിപ്പുകൾ:
1 ചില ആദ്യകാല മാക്ബുക്കുകൾക്ക് "റാൻഡം ഷട്ട്ഡൌണുകൾ(ഇടക്കിടെ ഷട്ട്ഡൗണാകുക)" ഒരു പ്രശ്നമുണ്ടായിരുന്നു. ആപ്പിളിന്റെ അഭിപ്രായത്തിൽ, സോഫ്റ്റ്‌വെയർ, ഫേംവെയർ അപ്ഡേറ്റുകൾ വഴി പ്രശ്നം പരിഹരിച്ചു.


### അലൂമിനിയം മാക് ബുക്ക്

## ഇതും കാണുക

* പവർ മാക് G4 ക്യൂബ്

## അവലംബം



വർഗ്ഗം:ആപ്പിൾ ഹാർഡ്‌വെയർ
കുന്നോത്തുപറമ്പ് ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ കൂത്തുപറമ്പ് ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **കുന്നോത്തുപറമ്പ്‌  ഗ്രാമപഞ്ചായത്ത്**. ഈ ഗ്രാമപഞ്ചായത്ത് കൊളവല്ലൂർ, പുത്തൂർ എന്നീ വില്ലേജുകളിലായി വ്യാപിച്ചുകിടക്കുന്നു, 2006-ൽ പെരിങ്ങളം നിയോജകമണ്ഡലത്തിൽ ഉൾപ്പെട്ടിരുന്ന കുന്നോത്തുപറമ്പ്‌  ഗ്രാമപഞ്ചായത്ത്,. അടുത്ത തിരഞ്ഞെടുപ്പുമുതൽ കൂത്തുപറമ്പ് നിയോജകമണ്ഡലത്തിലാണ്‌ ഉൾപ്പെടുന്നത്.

## ഗ്രാമ പഞ്ചായത്ത് വാർഡുകൾ

#മാവിലേരി
#ചെണ്ടയാട്
#കുന്നോത്തുപറമ്പ്‌
#ചിറ്റാരിത്തോട്
#ജാതിക്കൂട്ടം
#ചെറുപറമ്പ്
#കൊളവല്ലൂർ
#തൂവക്കുന്ന്
#ചിറക്കര
#പാറാട്
#കണ്ണങ്കോട്
#പുത്തൂർ (കണ്ണൂർ ജില്ല)
#സെൻട്രൽ പുത്തൂർ
#ആനപ്പാലം
#മരുന്നം‌പൊയിൽ
#കുറ്റ്യേരി
#കൈവേലിക്കൽ
#നിള്ളങ്ങൽ
#വരപ്ര
#കുന്നുമ്മൽ

## ഭൂമിശാസ്ത്രം

### അതിരുകൾ
*വടക്ക്:പാട്യം, കണ്ണവം റിസർവ് വനം
*പടിഞ്ഞാറ്:മൊകേരി , പാനൂർ 
*കിഴക്ക്:  തൃപ്പങ്ങോട്ടൂർ, 
*തെക്ക്: പാനൂർ , തൃപ്പങ്ങോട്ടൂർ
### ഭൂപ്രകൃതി
ഭൂപ്രകൃതിയുടെ അടിസ്ഥാനത്തിൽ പഞ്ചായത്തിനെ ഉയർന്ന സമതലം, ചരിവു പ്രദേശം, , താഴ്‌വരകൾ എന്നിങ്ങനെ മൂന്നാക്കി തരം തിരിക്കാവുന്നതാണ്‌. സമുദ്രനിരപ്പിൽനിന്നും 8 മുതൽ 75 മീറ്റർ വരെ ഉയരത്തിലായാണ് ഈ പഞ്ചായത്ത് സ്ഥിതിചെയ്യുന്നത്.
### ജലപ്രകൃതി
കണ്ണവം റിസർവ് വനത്തിൽപ്പെട്ട പാത്തിക്കൽ മലയിൽനിന്നും പുറപ്പെടുന്ന കൊളവല്ലൂർ പുഴയും മോഹനഗിരി എസ്റ്റേറ്റിന്റെ പടിഞ്ഞാറെ ചരിവ് ആയ ഒറ്റകൈതയിൽനിന്നും പുറപ്പെടുന്ന പുത്തൂർ പുഴയുമാണ്‌ ഈ പഞ്ചായത്തിലെ പ്രധാന ജലസ്രോതസ്സുകൾ.
 
## സ്ഥിതിവിവരക്കണക്കുകൾ

## ചരിത്രം
അവിഭക്ത പാനൂർ പഞ്ചായത്തിന്റെ ഭാഗമായിരുന്ന ചില പ്രദേശങ്ങൾ ഉൾപ്പെടുത്തി 1963-ലാണ്‌ കുന്നോത്തുപറമ്പ്‌ ഗ്രാമപഞ്ചായത്ത് രൂപവത്കരിച്ചത് 

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബങ്ങൾ


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
നാട്ട

കർണാടകസംഗീതത്തിലെ 36ആം മേളകർത്താരാഗമായ ചലനാട്ടയുടെ ജന്യരാഗമായി പൊതുവിൽ കണക്കാക്കുന്ന രാഗമാണ് **നാട്ട**.

## ഘടന, ലക്ഷണം

*ആരോഹണം സ രി3 ഗ3 മ1 പ ധ3 നി3 സ
*അവരോഹണം സ നി3 പ മ1 രി3 സ
(ഷഡ്ജം, ഷഡ്ശ്രുതിഋഷഭം, അന്തരഗാന്ധാരം, ശുദ്ധമദ്ധ്യമം, പഞ്ചമം, ഷഡ്ശ്രുതി ധൈവതം, കാകളി നിഷാദം)

## കൃതികൾ

## ചലച്ചിത്രഗാനങ്ങൾ

## അവലംബം
*http://en.wikipedia.org/wiki/List_of_Janya_Ragas

വിഭാഗം:ചലനാട്ടയുടെ ജന്യരാഗങ്ങൾ
പുന്നാഗവരാളി

കർണാടകസംഗീതത്തിലെ 8ആം മേളകർത്താരാഗമായ ഹനുമൻതോടിയുടെ ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് **പുന്നാഗവരാളി**.ഗാനാലാപനത്തിനുവളരെ കുറച്ചുമാത്രം സാദ്ധ്യതകളുള്ള ഒരു രാഗമാണിത്.
## ഘടന,ലക്ഷണം
*ആരോഹണം നി2 സ രി1 ഗ2 മ1 പ ധ1 നി2 
*അവരോഹണം നി2 ധ1 പ മ1 ഗ2 രി1 സ നി2
(സാധാരണഗാന്ധാരം,ശുദ്ധമദ്ധ്യമം,ശുദ്ധധൈവതം,കൈശികിനിഷാദം)
ഈ രാഗത്തിനു പൂർണ്ണത വരുന്നത് വിളംബകാലത്തിൽ ആലപിക്കുമ്പോഴാണ്.

## കൃതികൾ

## ചലച്ചിത്രഗാനങ്ങൾ

## അവലംബം
*http://tamil.sify.com/news/fullstory.php?id=14014423&cid=13158709

വർഗ്ഗം:ഹനുമൻതോടിയുടെ ജന്യരാഗങ്ങൾ